ماڵپه‌ری باخچه | کوردستان | پارێزگاری سلێمانی رۆژێک پشووی راگەیاند\nپارێزگاری سلێمانی رۆژێک پشووی راگەیاند\nپارێزگاری سلێمانی سوپاسی دانیشتوانی سلێمانی و پارێزگاکانی دیکە دەکات بۆ ئامادەبوونیان لەمەراسیمی بەخاکسپاردنی مام جەلال و رایدەگەیەنێت بەو بۆنەیەوە رۆژی یەکشەممە 8ی تشرینی یەکەم لە پارێزگای سلێمانیدا پشووی فەرمییە.\nعومەر ئەحمەد ئەمین، لەبری پارێزگاری سلێمانی راگەیەندراوێکی بڵاوکردەوەو تێیدا رایدەگەیەنێت "بەناوی پارێزگاری سلێمانییەوە، سوپاسی بێپایان و پێزانینمان ئاراستەی دانیشتوانی پارێزگاكانی سلێمانی و ھەولێر و ھەڵەبجە و كەركوك و دھۆك و ھەردوو ئیدارەكانی گەرمیان و ڕاپەڕین و میوانە بەڕێزە ناوخۆیی و بیانییەكان دەكەین، كە ئەمڕۆ ھەینی ٢٠١٧/١٠/٦ لە مەراسیمی بەخاكسپاردنی تەرمی ھەڤاڵی سەركردە مامجەلال ئامادەبوون و ماندوو بوون."\nهەروەها دەڵێت "سوپاسی تەواوی ھێزە ئەمنییەكان و ھێزەكانی ئاسایشی ناوخۆ و پۆلیس و پۆلیسی ھاتوچۆو بەرگری شارستانی و بەڕێوەبەرایەتی تەندروستی و بەڕێوەبەرایەتییەكانی تر و میدیاكار و ڕۆژنامەنووسان دەكەم كە بەوپەڕی دڵسۆزییەوە ئەركەكانیان جێبەجێ كرد."\nپارێزگاری سلێمانی ئاماژە بۆ ئەوەش دەکات کە بەبۆنەی کۆچی دوایی ما جەلالەوە ڕۆژی یەكشەممە ٢٠١٧/١٠/٨ لەسنوری پارێزگای سلێمانی پشووە، جگە لە ھێزە ئەمنییەكانن و بەڕێوەبەرایەتییە خزمەتگوزارییەكان، ڕۆژی دووشەممە ٢٠١٧/١٠/٩ دەوام دەستپێدەكاتەوە.\nمام جەلال رۆژی 3ی ئەم مانگە لە شاری بەرلین لەتەمەنی 84 ساڵیدا بەنەخۆشی کۆچی دوایی کرد و ئێوارەی ئەمڕۆ لەگردی دەباشان لەسلێمانی بەخاکسپێردرا، بڕیارە سبەینێ و دوو سبەی پرسەکەی لە 12 شارو شارۆچکەی جیاوازی هەرێمی کوردستان بەڕێوەبچێت.\nهێمن پێنجوێنی - Hemn Penjweni


شەڕی پشت پەردەی سوشیال میدیای نێوان باوک و کوڕ لەگەڵ برازاو ئامۆزا...\n(384 بینراوە) | Saturday, 03.27.2021, 03:49 PM |\nلەچەند روژی رابردودا بەووردی باس لەململانێکانی نێوان هەردوو باڵی پارتی و نێو ماڵی مەلامستەفامان کرد کەچون مالی مەسعود وکورەکانی لەگەل نێجیرڤان لەدەڤەری بارزان هەریەکەی گوندی تایبەتی هەیە بەنمونە دۆرە بۆ مەسعود وکورەکانی ، وەگوندی لێرێ بۆ نیچیرڤان و براکانیتی ، کەهەرگوندەی ئاو و کارەبا و هیلی ئەنترەنیتی جیایە . وەنیچیر هیچ دەسەلاتیکی نماوە و سەروک هەریمیکی کارتونیە چونکە ەهموو دەسەلاتەکان لای مەسعود( بارەگای بارزانی ) و حکومەت لای مەسرورە . تەنانەت نێجیرڤان بەناو فەرماندەی هیزە چەکدارەکانی هەرێمە بەلام راویژکاری سەربازی بارەگای بارزانی بریار لەسەر هیزی چەکدار دەدا\nبۆیە نێچیرڤانیش لەرێگای چەند کەنالێکەوە شەری خۆی لەسوسیال میدیا دەکا وەک لەڕێگای سامی ئەرگۆشی سکرتیری ڕۆژنامەوانی و حەسەن احمد موستەفا و ئەندامی مەکتەبی نێچیرڤان و ڕێبوار کریم وەلی بە بەرنامە هەم لەڕێگای ڕاگەیاندنە سێبەرەکان کۆمەلێک پەیجی بێ دایکو باوک ، دژایەتی ئەم کابینەو شەخسی مسرور دەورو بەرەکەی و تەنانەت دژایەتی مسعود بارزانی دەکەن بە کورتە نوسین و ڕەخنە لەڕێگای ڕاگەیاندنەکانی خۆیان و بەشیکی ڕاگەیاندنەکانی سلێمانی و ڕۆژنامەنوسان بەپارەی سەرۆکایەتی هەرێم دژایەتی بارەگای بارزانی دەکەن ، لەداخی ئەوەی مسعود بارزنی حساب بۆ سەرۆکایەتی هەرێم ناکات ، وە تا ئیستا مسعود بارزانی نەک ئامادە نەبووە لەهیچ کۆبونەوەیەکی سەرۆکایەتی هەرێم کۆبێتەوە کە چەند جاریک پارتە کوردستانیەکان کۆبونەوەیان لەسەرۆکایەتی هەرێم کرد . وە سەرجەم فەرمان بەرانی لە سەرۆکایەتی گواستوتەوە بۆ بارەگای بارزانی ، نێچیرڤان بارزانیش سەرجەم کەس و کوتلەی خۆی بردە سەرۆکایەتی هەریم ، یەک فەرمان بەری پێشوو نەماوە لەستافی سەرۆکایەتی پێشوو\nڕێبوار کریم وەلی یەکیک لەو کەسانەیە کەنێچیر لەرێگای سامی ئەرگوشی هانی دەدا پەیامەکانی خۆی بگەیەنێ و شەری نەک مەسرور بەلکو هی مەسعودی مامیشی پێ دەکا ، بۆیە دوای ئەوەی مسعود بارزانی ئامادەی کۆبونەوەی سەرۆکایەتی نەبوو ، لە پۆستێکی فیسبوک وتی بۆیە کورد نەبۆتەدەوڵەت چونکە سەرکردەی نەبووە .!! ئەمە مسعود بارزانی و بارەگای بارزانی هەژاند ، چونکە رەخنەکە روو لەمەسعود بوو ....\nلەبەرامبەردا زکری موسا سکرتیری ڕۆژنامەوانی کە مانگانە بری٨٠٠ ئیرۆی بۆ کەسیک دەنارد بەناوی سەرک... لەفەرەنسا داوای کرد سوکایەتی بە نێچیرڤان بکات زانیاری دابۆیە گوایە ئیدریس نێچیرڤان تورەبوە لە نێچیر و کوردستانی بەجی هێشتوە بوو یە ئەوان وروژاندیان دوای گوایە نێچیرڤان سەعاتیک و بەچکە فیلی بەدیاری بۆ کڕیوە ...وەچەندین ڤیدۆی لایڤ لەبەردەستن کە مانگانە پارەیان دەنارد و زانیاریان ئەدایە ئەو سەرگا.... هەم دژایەتی نێچیرڤان بکات هەم دژایەتی نەیارانی مسعود بارزانی وەسفی ڕیفراندۆم بکات ، تەنانەت ئیستا لەرێگای نەبیلە و ئیدریس مەسعود و مەسرور و براکانی تری نەبیلە هەول دەدەن لەپیگەی براکانی نیچیر بەتایبەتی رەوان بارزانی لەنیو بارەگای نیچیرڤان بدەن ، بەنمونەهەرچی رەوان دەری کردوە ئەوان دەیهینەوە ، وەهەرچی پیاوی رەوانە دەری دەکەن\nجیا لە زکری موسا لە بارەگای بارزانی ئاسۆ علی فەرەج لە ڕێگای سایتی ژێدەر چەندین جار سوکایەتی بە دکتۆرنوری تەهابەرواری و سەرباز هەورامی دارو دەستەکانی تری نێچیرڤان بارزانی ڕەوان بارزانی کردووە و خانوی پیی دراوە لە گوندی ئیتالی دوو سەیارەی وەنەوشەو بۆ کردراوە مندالەکانی لە شیوەیفات ئەخوێنن لەسەر حسابی بارەگای بارزانی دەوامیشی لە بارەگای بارزانیە ، ئەویش ماوەیەک پێش ئیستا ئابڕوچونیکی بلاو بۆیەوە گوایە لە بارەگای بارزانی کتیبیکی بۆ ئافرەتیک چاپ کردبوو کە وەسفی مەلاموستەفای کردووە دواتر دەرکەوت سیکسی لەگەل کردبوو؟\nدەربارەی ستافی مسرور بارزانی کە دژایەتی نێچیرڤان بارزانی دەکەن بەسەرپەرشتی وەیسی بارزانی بەرپرسی گشتی دژەتیرۆری کوردستان و خۆی داناوە بکریتە بەرپرسی ئەنجومەنی ئاسایش بەڵام تا ئیستا نێچیرڤان بەهۆی کیشەی لەگەل مامی و ئامۆزاکەی ئامادەنیە ، وەک سەروکی هەرێم ئیمزای بۆ بکات فەرمانی بۆ دەربچوینێ . تەنانەت مەسعود بارزانی بەنیازە لەم کۆنگرەیەی کەبریارە بیکەن ، بابۆی کورە گچکەی بکاتە جێگری پارتی و هاونیچیرڤان لەحزبدا واتا جێگری دووەم دابنێ ، ئەمەش بۆتە هوکاری ئەوەی کەپارتی چەندین مانگە و چەندین هەولی داوە کۆبونەوەیەکی مەکتەب سیاسی بکا بەلام پێی رێک ناخرێ ، چونکە نێجیرڤان بارزانی ئامادەنابێت دەزانیت چ بریاریک لەو کۆبونەوەیە دەردەچێ\nوەلەڕێگای کاروان محمد سابیر و چەند کەسیکی تر دژایەتی نێچیرڤان و رەوان بارزانی و ئیدریس نێچیرڤان دەکەن ئەو کەسانەش وەک\nنەجمەدین حسن موستەفا و بەرهەم حسن و کارزان محمد و زیاترە لە ۱٠ پیج و سایت بە راستەو خۆ ناراستەو دژایەتی نێچیرڤان و دارو دەستەکەی نێچیرڤان دەکەن ...\nتێبینی ؛ لایەنگرانی نێچیرڤان بە تەنزیم تر دژایەتی دەکەن بۆ نموونە سامی ئەرگۆشی پارەو زانیاری دەداتە سایت و ڕۆژنامەنوسانی سلیمانی ئەوانیش دەستیان ناپارێزن هەم لە مسعود هەم لە مسرور\nبەڵام ستافی وەیسی کاروان محمد و ئەدمینەکان بەراستەو خۆ دژایەتی نێچیرڤان و ئیدرس و رەوان بارزانی ئەندامەکانی راوێژکارەکانی نێچیرڤان دەکەن\nتەڤدا پرێس: سەرکزی و بێدەنگی یەکێتی لە ئاستی ڕەشبگیری ئەندامانی لە بادینان درەو مێدیا: ڕاپۆرتی شیکاری یاسایی دۆسییەی دادگاییکردنی دەستگیرکراوەکانی بادینان حاکم شێخ لەتیف: گرنگی دادگای فیدراڵی باڵا تەڤدا پرێس: هەواڵگری پارتی‌و یەكێتی بە ڤیدیۆ شەڕی یەكتر دەكەن تەڤدا پرێس: دەقی گفتوگۆی راشکاوانەی کوردستان تایمز لەگەڵ مایکل رۆبن ئەیوب بارزانی: ضحية الخلافات الكردية... أبطال بلا قبور! سەنتەری لێکۆڵینەوەی ئایندەیی: ڕایەڵەکانى سیاسەتى نوێى ئەمریکا بەرامبەر ڕۆژهەڵاتى نێوەڕاست لە (سەردەمى بایدن)دا سەنتەری میترۆ: پێشوازی لە ووتەكانی باڵوێزی ئەمریكا دەكەین تەڤدا پرێس: فرمێسکی تیمساح مەڕێژن! حاکم شێخ لەتیف: تەواوی پشێلکاریە یاساییەکان لەپرۆسەی دادگاییکردنی رۆژنامەنوسان‌و چالاکوانانی بادینان


شیکردنەوەی جوگرافی بۆ پێکهاتەی ئابووریی دانیشتوانی پارێزگای سلێمانی لە ماوەی نێوان ساڵانی (1977-2012) دا\nSrwa Hama 1\nJaza Talib 2\n1 Department of Geography, College of Humanities, University of Sulaimani, Sulaymaniyah,Kurdistan Region, Iraq\n2 Department of Geography, College of Humanities, University of Sulaimani, Sulaymaniyah, Kurdistan Region, Iraq\nلە ڕیگەی ئەم توێژینەوەیەوە ( شیکردنەوەی جوگرافی بۆ پێکهاتەی ئابووریى دانیشتوانی پارێزگای سلێمانی لەماوەی نێوان ساڵانی نێوان (1977-2012) دا کرا. ئەوەشبە پشت بەستن بە داتاکانی سەرژمێری گشتی دانیشتوان بۆ ساڵانی 1977 1987 و ئاماری ساڵی 2012. کێشەی سەرەکی ئەم لێکۆڵینەوەیە خۆ لەوەدا دەبینێتەوە کە پرسیار بکات لەڕێژەی هێزی کار لە چالاکی ئابووری دا و بڕی ڕادەی جیاوازییەکەی لەماوەی لێکۆڵینەوەکەدا (1977-2012) لەسەر ئاستی پارێزگای سلێمانیدا. بۆ بەدیهێنانی ئەو مەبەستەش ئەم لێکۆڵینەوەیە پشتی بەستووە بە میتۆدی لێکۆڵینەوەی شیکاریی کە داتاکان شیدەکاتەوە و دەرەنجامەکانی لێ بەرهەم ئەهێنرێت. سنووری شوێنی ئەم لێکۆڵینەوەیە بریتیە لە پارێزگای سلێمانی بەڵام سنووری کاتی ی لێکۆڵینەوەکە بریتیە لە ماوەی نێوان (1977-2012). لە راستیدا هەڵبژاردنی ئەم ماوەیە بە هۆی گرنگیەکەیەوە بووبەشێوەیەک لەو گۆڕانکارییانەوە سەرچاوە ئەگرێت کە تیایدا ڕوویانداوە، لەوانە گۆڕانکاریی ئابووری وکۆمەڵایەتی وسیاسی .ئەم لێکۆڵینەوەیە گەیشتۆتە چەند دەرەنجامێ کە گرنگرترینیان پەیوەستە بەهێزی کارەوە کە ڕووی لەبەرزبوونەوە کردووە چونکە لە ساڵی 1977 (30.4%) و دواتر لە ساڵی 2012 بۆتە (39.7%) . بەڵام سەرباری ئەوەش هێشتا بەشداری مێینە لە هێزی کاردا لاوازە و کەمە چونکە ڕێژەکەی تەنها (25.5%) مێ بووە بەرامبەر بە (74.5%) نێر بۆ ساڵی 2012. هەروەها لێکۆڵینەوە لە هێزی کار بە پێی چالاکی ئابووری لە ساڵی 2012 دا ئەوەمان بۆ ڕوون ئەکاتەوە کە چالاکی خزمەتگوزاری لە پلەی یەکەمدا دێت لە بوارەکانی کاردالە پارێزگایەکەدا هەر بۆیە دەکرێ ناوچەکە بەوە وەسف بکرێت کە ناوچەیەکی خزمەتگوزارییە،چونکە زیاتر لە (39%) ی چالاکیە خزمەتگوزارییەکانی تێدایە.\nپێکهاتەیی ئابووری دانیشتوان\nدانیشتوانی چالاک لەڕووی ئابوورییەوە\nدانیشتوانی ناچالاک لەڕووی ئابوورییەوە\nدابەشبوونی هێزی کار بەپێی چالاکیە ئابوورییەکان\nیەکەم : سەرچاوە کوردییەکان:\n1- صاڵح ،چراخان نصرالدین ، دانیشتوانی قەزای چەمچەماڵ (لێکۆڵینەوەیەک لە جوگرافیای دانیشتوان)، نامەی ماستەر (بڵاونەکراوە)، سکوڵی زانستەمرۆڤایەتیەکان، زانکۆی سلێمانی، 2015 .\nب-چاپەمەنی و نووسراوە حکومییەکان :\n1- حکومەتی هەرێمی کوردستان ،وەزارەتی ناوخۆ ،پارێزگای سلێمانی ، نەخشەی پارێزگای سلێمانی، بەشی ڕووپێووی ،2012.\n2-حکومەتی هەرێمی کوردستان، وەزارەتی پلاندانان، بەڕێوبەرایەتی ئاماری سلێمانی، سەنتەری تەکنەلۆجیای زانیاریی.GIS\n3- بەڕێوەبەرایەتی ئاماری سلێمانی، ژمارەی هێزی کار لە پارێزگای سلێمانی، 2012، (داتای بڵاونەکراوە) .\n4- بەڕێوەبەرایەتی ئاماری سلێمانی، ژمارەی دابەشبوونی دانیشتوانی دانیشتوانی چالاک لەڕووی ئابوورییەوە لە پارێزگای سلێمانی، 2012، بەبێ ژمارەی لاپەڕە، (داتای بڵاونەکراوە) .\n5- بەڕێوەبەرایەتی ئاماری سلێمانی، ژمارەی هێزی کار بەپێی چالاکییە ئابوورییەکان لە پارێزگای سلێمانی ، 2012، (داتای بڵاونەکراوە) .\nدووەم : سەرچاوە عەرەبیەکان :\n1- أبوعیانة، فتحی محمد، جغرافیة السکان و أسس و تطبیقات، الطبعة الرابعة، دار المعرفة ألجامعیة، الأسکندریة، 1993.\n2- السعدی، عباس فاضل ، محافظة بغداد (دراسة فی جغرافیة السکان)، الطبعة الاولى، مطبعة الازهر، بغداد، 1976.\n3- شواورة، سالم علی ، الحبیس، محمد عبداللة ، جغرافیا السکان (المدخل الى علم السکان) ، الطبعة الاولى، دارالصفاء للنشر و التوزیع، عمان-الأردن،2001.\n4- العیسوی، فایز محمد، اسس جغرافیة السکان، الطبعة الثانیة، دار المعرفة الجامعیة، الأسکندریة، 2009.\n5- نجم الدین، احمد، جغرافیة سکان العراق ، مطبعة جامعة بغداد ، بغداد، 1982.\nب/ گۆڤار و ڕۆژنامەکان :\n1-حمادی، عباس حمادی، محسن، ایمان عبداللة، التحلیل المکانی لمعدلات النشاط الأقتصادی لسکان محافظة ذی قار للمدة (1997-2010)، مجلة القادسیة للعلوم الأنسانیة، المجلد السادس عشر، العدد (1)، جامعة القادسیة،2013.\n1-حسین ، بیان على، سکان مدینة السلیمانیة ،دراسة جغرافیة ،رسالة ماجستیر (غیر منشورة) ،کلیة الأداب ،جامعة بغداد ،2001 .\n2-السعدی، أحمد حمود محسین، التحلیل المکانی لتباین ترکیب السکان فی محافظة القادسیة للمدة من (1987- 1997)، أطروحة دکتوراة (غیرمنشورة)، کلیة الأداب، جامعة بغداد، بغداد، 2005 .\nد- چاپەمەنی و نوسراوە حکومییەکان :\n1- وزارة التخطیط، الجهاز الإحصاء المرکزی للإحصاء، نتائج التعداد العام للسکان لسنة 1977، محافظةالسلیمانیة، مطبعة الجهاز المرکزی للإحصاء، بغداد،1977.\n2- وزارة التخطیط، الجهاز الإحصاء المرکزی للإحصاء،نتائج التعداد العام للسکان لسنة 1987 ،محافظة السلیمانیة، مطبعة الجهاز المرکزی للأحصاء،بغداد، ،1988.\nژماره‌ی بینینی توێژینه‌وه : 471\nرێژەی داگرتنی PDF: 570\nHama, Srwa, Talib, Jaza. (2019). شیکردنەوەی جوگرافی بۆ پێکهاتەی ئابووریی دانیشتوانی پارێزگای سلێمانی لە ماوەی نێوان ساڵانی (1977-2012) دا. Journal of Garmian University, 6(1), 47-59. doi: 10.24271/GARMIAN.1004\nSrwa Hama; Jaza Talib. "شیکردنەوەی جوگرافی بۆ پێکهاتەی ئابووریی دانیشتوانی پارێزگای سلێمانی لە ماوەی نێوان ساڵانی (1977-2012) دا". Journal of Garmian University, 6, 1, 2019, 47-59. doi: 10.24271/GARMIAN.1004\nHama, Srwa, Talib, Jaza. (2019). 'شیکردنەوەی جوگرافی بۆ پێکهاتەی ئابووریی دانیشتوانی پارێزگای سلێمانی لە ماوەی نێوان ساڵانی (1977-2012) دا', Journal of Garmian University, 6(1), pp. 47-59. doi: 10.24271/GARMIAN.1004\nHama, Srwa, Talib, Jaza. شیکردنەوەی جوگرافی بۆ پێکهاتەی ئابووریی دانیشتوانی پارێزگای سلێمانی لە ماوەی نێوان ساڵانی (1977-2012) دا. Journal of Garmian University, 2019; 6(1): 47-59. doi: 10.24271/GARMIAN.1004


گالەری Archives - Page 3 of 33 - هيوای کۆرد\nدەنگۆی وەرگرتنی 300 دۆلار لە کەسوکاری مردووانی کۆرۆنا لە هەرێم ڕەتكرایەوە 14 خوله‌ك ago\non: شوبات 18, 2020 In: گالەری, هەواڵ, وێنه\non: شوبات 17, 2020 In: ڤیدیۆ, گالەری, هەواڵ, وەرزش\nلە خولی یانەکانی ئیسپانیا، یانەی ریاڵ مەدرید توشی یەکسانبوون هات و نەیتوانی شکست بە یانەی سەلتاڤیگۆ بهێنێت. لە هەفتەی ٢٤ی خولەکە، یانەی ریاڵ مەدرید لە یاریگای خۆی میوانداری یانەی سەلتاڤیگۆی...\tRead more\non: شوبات 10, 2020 In: گالەری, هەواڵ, وێنه\nسه‌رۆكی په‌رله‌مانی كوه‌یت رایگه‌یاند كه شوێنی راسته‌قینه‌ی رێككه‌وتنی سه‌ده، سه‌به‌ته‌ی خۆڵه‌كه‌یه، ئه‌مه‌ی وت و دواتر كۆپییه‌ك له رێككه‌وتنه‌كه‌ی خسته زبڵدانه‌كه‌ی ژێر قاچییه‌وه. له...\tRead more\non: شوبات 05, 2020 In: جێهان, ڤیدیۆ, گالەری, هەواڵ\nلەمیانی بەڕێوەچونی مەراسیمی پێشکەشکردنی وتاری ساڵانە لەلایەن دۆناڵد ترەمپ، سەرۆکی ئەمریکاوە دیمەنێک سەرنجی جیهانی راکێشا، دوای ئەوەی ترەمپ ئامادەنەبو تەوقە لەگەڵ نانسی پێلۆسی بکات، پێلۆسی نا...\tRead more\nڤیدیۆ؛ ریاڵ مەدرید 1 ئاتلەتیکۆ مەدرید0\non: شوبات 01, 2020 In: ڤیدیۆ, گالەری, هەواڵ, وەرزش\nلە خولی یانەکانی ئیسپانیاو لە یاری دێڕبی مەدرید، یانەی ریاڵ مەدرید پارێزگاری لە پێشەنگی خولەکە دەکات و ١-٠ لە یانەی ئاتلەتیکۆ مەدرید دەباتەوە. یاریەکە لە یاریگای بێڕنابیۆ ئەنجامدراو تێیدا یا...\tRead more\nڤیدیۆ:جوانترین ١٠ گۆڵی ئەم هەفتەیە\non: كانونی دووه‌م 27, 2020 In: ڤیدیۆ, گالەری, هەواڵ, وەرزش\nhttps://streamable.com/qsjgn\tRead more\nڤیدیۆ:ریاڵ مەدرید بردنەوەیەکی گرنگی بەدەستهێنا\nیانەی ریاڵ مەدرید توانی بە بردنەوەیەکی گرنگ پێشەنگی لە یانەی بەرشەلۆنە وەربگرێتەوەو بردنەوەیەکی نوێ بەدەست بهێنێت. ریاڵ مەدرید لە گەڕی ٢١ی خولەکە، بووە میوانی یانەی بەلەد وەلیدو لە ئەنجامد...\tRead more\nبەوێنە.. پاش بڵاوبوونەوەی ڤایرۆسی کۆرۆنا لە شاری ووهانی چین


جوانکاری – Yalla\nئامادەکردنی: ئیدریس پاڵانی پزیشکە پسپۆڕەکانی چاو ئاگاداری دەدەن سەبارەت بە مەترسییەکانی بەکارهێنانی عەدەسەی لاستیکی (ڕەنگاوڕەنگ) ، کە لە ئاهەنگەکان لەچاو دەکرێن، بە تایبەت ئاهەنگی هالۆین، چونکە دەبێتە هۆی سوربوونەوە و ئاوسانی چاو . زۆر جار ئەم عەدەسە لاستیکیە ڕەنگاوڕەنگانە لە شوێنەکانی فرۆشتنی جوانکاری دەفرۆشرێن یان لە ماڵپەڕە بازاڕییەکان هەتا لە بۆنە و ئاهەنگەکان بەکاربهێنرێن، بەڵام …\nمتابعة قراءة “ورياى عەدەسەی لاستیکی ڕەنگاوڕەنگ بن!”\nتمّ النشر بواسطةيلا أكتوبر 21, 2017 أكتوبر 21, 2017 نُشر فيژیانالوسوم: تەندروستی،جوانکاری،عەدەسەی لاستیکی ڕەنگاوڕەنگ،چاواترك تعليقًا على ورياى عەدەسەی لاستیکی ڕەنگاوڕەنگ بن!\nئا: ئەوین کەمال نەشتەرگەری جوانکاری چارەسەرێکی خێرایە بۆ هەندێک گرفت، بەتایبەتی کاتێک کەسێک بیەوێت چرچ ولۆچی دەموچا و لەشی نەهێلێت وبە گەنجی و جوانی بمێنێتەوە، بەڵام ئەم چارەسەر سیحریە گرفت و کێشەی زۆر دوای خۆی بەجێ دەهێلێت و ئەگەری زۆر هەیە تووشی ئەمانەت بکات وەکو: شێواندن: هەڵبەت وەکو هەر نەشتەرگەرییەکی تر پزیشکەکە پێشترپێت دەڵێت کە …\nمتابعة قراءة “ئەو وێنانەی وات لێدەکەن ١٠ جار بیربکەیتەوە بەر لەوەی نەشتەرگەری جوانکاری ئەنجام بدەیت”\nتمّ النشر بواسطةيلا أكتوبر 11, 2017 أكتوبر 11, 2017 نُشر فيژیانالوسوم: تەجمیل،تەندروستی،جوانکاریاترك تعليقًا على ئەو وێنانەی وات لێدەکەن ١٠ جار بیربکەیتەوە بەر لەوەی نەشتەرگەری جوانکاری ئەنجام بدەیت\nئەو کچەی سەرەڕای نەخۆشییەکی دەگمەن ژمارەیەکی پێوانەیی تۆمار کرد\nئامادەکردنی : محمد بایز خانمە ئەکتەری ئەمەریکی “مێلینیا گەیدۆز” تەمەن ٢٨ ساڵ کەسێکی بوێر و لێهاتوو و خاوەن ئیرادەیەکی بەهێزە، مێلینیا هەر لە ڕۆژی لە دایکبونییەوە پێستی توشی نەخۆشییەکی دەگمەن هاتووە و گەشەی ناڕێکی خانەکانی پێستی کاریکردۆتە سەر گەشەکردنی نینۆک و ددانەکانی و تووشی ئێسکە نەرمە و قژهەڵوەرینی کردووە. بەڵام هەموو ئەم ئاستەنگانە نەبوونەتە ڕێگر …\nمتابعة قراءة “ئەو کچەی سەرەڕای نەخۆشییەکی دەگمەن ژمارەیەکی پێوانەیی تۆمار کرد”\nتمّ النشر بواسطةYalla یه‌ڵڵا يونيو 28, 2017 يونيو 28, 2017 نُشر فيژن،ژیانالوسوم: ئەکتەر،جوانکاری،فاشن،نەخۆشی پێستاترك تعليقًا على ئەو کچەی سەرەڕای نەخۆشییەکی دەگمەن ژمارەیەکی پێوانەیی تۆمار کرد\nخانمان: ١٢کەرەستەی کۆنی جوانکاری کە ئێستاش بەکەڵکت دێن\nئا:داهات زرار کاتی خۆی دایک و داپیرانمان هەندێک کەرەستەی زۆر سادەیان بۆ جوانکاری بەکارهێناوە، بەڵام سەرباری ئەوەش هەم پێست و هەم قژیان لە نەوەی ئەم سەردەمە زۆر جوانتر و تەندروسترە. نهێنی ئەمەش بۆ بەکارهێنانی کەرەستە سرووشتییەکان دەگەڕێتەوە. هەرچەندە ئەو کەرەستە جوانکارییانەی ئێستا ئێمە بەکاریان دێنین ئەنجامی خێرایان هەیە بەڵام زیانێکی زۆرییشمان پێدەگەیەنن لە داهاتووێکی نزیکدا. …\nمتابعة قراءة “خانمان: ١٢کەرەستەی کۆنی جوانکاری کە ئێستاش بەکەڵکت دێن”\nتمّ النشر بواسطةYalla یه‌ڵڵا يونيو 22, 2017 يونيو 22, 2017 نُشر فيژنالوسوم: جوانکاری،سرووشت،مەیکەپاترك تعليقًا على خانمان: ١٢کەرەستەی کۆنی جوانکاری کە ئێستاش بەکەڵکت دێن\n١٥ جۆرخواردن هەرچەند بیانخۆیت کێشت زیاد ناکات!\nئا:داستان محەممەد زۆر زەحمەتە بتوانیت خۆت بگریت کاتێک بڕیاری خۆلاوازکردن دەدەیت و خواردنێکی خۆش لەبەردەمت دەبینیت ، با ڕاستگۆ بین لەگەڵ یەکتر ، هەمیشە هەست بە برسێتی دەکەین لەکاتی ڕیجیمدا، هەروەها کاتێک دەرگای یەخچاڵ دەکەیتەوە مەحاڵە خۆت بگریت و شتێکی بەلەزەت لە سەلاجەکەدا نەهێنیتە دەر. هەرچۆنێک بێت سەرباری ئەو بریاڕە قورسە کۆمەڵێک خواردن هەن کە …\nمتابعة قراءة “١٥ جۆرخواردن هەرچەند بیانخۆیت کێشت زیاد ناکات!”\nتمّ النشر بواسطةYalla یه‌ڵڵا يونيو 22, 2017 نُشر فيخواردنالوسوم: جوانکاری،زەڵاتە،وەرزش،ڕیجیماترك تعليقًا على ١٥ جۆرخواردن هەرچەند بیانخۆیت کێشت زیاد ناکات!\nچۆن دەبیتە خاوەن جوانییەکی سرووشتی؟\nئا: داستان محمد هەموومان دەزانین کە خواردنی میوە و سەوزە ڕۆڵێکی گرنگیان هەیە نەک تەنها لەسەر تەندروستیمان بەڵکو لەسەر شێوەی دەرکەوتنی پێستیشمان ، بەڵام ئایا تۆبە وردی دەزانیت کامە میوانە هاوڕێی پێستمانن ؟ ئەگەر دەتەوێت پەنا نەبەیتە بەر بۆتۆکس و ئەم شتانە، ئەوا ئەم میوانە بخۆ و خەمی هیچت نەبێت. ئەگەر بتەوێت ئێمە لە یەڵڵاوە …\nمتابعة قراءة “چۆن دەبیتە خاوەن جوانییەکی سرووشتی؟”\nتمّ النشر بواسطةYalla یه‌ڵڵا يونيو 16, 2017 يونيو 16, 2017 نُشر فيژن،ژیانالوسوم: بۆتۆکس،تەندرووستی،جوانکاری،فیلەر،میوە،مەیکەپ،پێستاترك تعليقًا على چۆن دەبیتە خاوەن جوانییەکی سرووشتی؟\nبەر لە جەژن بەم خواردنانە ببنە خاوەن قژێکی پڕ و سەرنج راکێش\nئا: ئاشتی تەیمور یەڵڵا کۆمەڵێک خواردنتان بۆ دەخاتە روو کە کاریگەریەکی زۆریان لەسەر بەهێزکردنی قژ و رێگریکردن لە هەڵوەرینی قژ هەیە لەوانە: ماسی سەلەموون بۆ درێژتر بوون و بەهێزتربوونی تاڵە مووەکانی قژتان پێویستتان بەوەیە کە پرۆتین بخۆن، چونکە پرۆتین هۆکاری سەرەکی دروستبوونی کیراتینە کە یەکێکە لە پێکهاتە سەرەکییەکانی قژ. باشترین جۆری پرۆتینیش لە ماسی سەلەمووندا …\nمتابعة قراءة “بەر لە جەژن بەم خواردنانە ببنە خاوەن قژێکی پڕ و سەرنج راکێش”\nتمّ النشر بواسطةYalla یه‌ڵڵا يونيو 2, 2017 نُشر فيژیانالوسوم: جوانکاری،قژهەڵوەرین،چارەسەراترك تعليقًا على بەر لە جەژن بەم خواردنانە ببنە خاوەن قژێکی پڕ و سەرنج راکێش\nئاشتی تەیمور هەموو ئافرەتێک ئارەزووی ئەوە دەکات جوانترین بوونەوەر بێت لەم جیهانە، بەڵام هەمووان وەکو یەک دروست نەکراوین، هەندێک کەس لەوانەیە لە رووی رووخسارەوە لەهەندێکی دیکە جوانتربن. ئەمە مانای ئەوە ناگەیەنێت کە ئەگەر لە رووخساردا جوان بوویت ئەوە لە چاوی هەموو کەسێکەوە بە جوانترین شێوە دەبینرێیت, ئەگەر ناشیرینیش بوویت ئەوا هەموو دوونیا بە ناشیرینی دەتبینێت. …\nمتابعة قراءة ” بەبێ گوێدانە رووخسار چۆن بەیەک ڕێگە دەبیتە جوانترین ئافرەت لە جیهان؟”\nتمّ النشر بواسطةYalla یه‌ڵڵا مايو 24, 2017 نُشر فيبیروڕا،ژنالوسوم: بۆتۆکس،جوانکاری،جیاوازی جێندەری،هەلی کاراترك تعليقًا على بەبێ گوێدانە رووخسار چۆن بەیەک ڕێگە دەبیتە جوانترین ئافرەت لە جیهان؟\n٧ رێگای زۆر ئاسان بۆ ئەوانەی دەیانەوێت بێ ماکیاژ سەرنجڕاکێش دەرکەون\nهەمیشە ئەو کەسانەی کەمترین ماکیاژدەکەن سەرنجراکێشتر و سادەتر دەردەکەون. هەر بۆیە ئەو کچانەی ماکیاژ ناکەن پێویستە شێوازی روخساریان رێک بخەن تاوەکو جوان و سەرنج ڕاکێش دەربکەون. ئەوانە ماکیاژ کەم دەکەن، هەمیشە برۆیان دەبێتە جێگای سەرنجی کەسی بەرامبەریان. بۆیە برۆکانت رێک بخە و هەوڵبدە رەنگی برۆت لەگەڵ رەنگی پرچت بگونجێنیت، بۆ ئەمەش خەنە یاخود بۆیە بەکاربێنە. بەو …\nمتابعة قراءة “٧ رێگای زۆر ئاسان بۆ ئەوانەی دەیانەوێت بێ ماکیاژ سەرنجڕاکێش دەرکەون”\nتمّ النشر بواسطةYalla یه‌ڵڵا مايو 23, 2017 نُشر فيژنالوسوم: جوانکاری،ستایل،مکیاژاترك تعليقًا على ٧ رێگای زۆر ئاسان بۆ ئەوانەی دەیانەوێت بێ ماکیاژ سەرنجڕاکێش دەرکەون


ئالڤش نزیك ده‌بێته‌وه له ماڵ ئاوای كردن له بلوگرانا – كوردسپۆرت\nسەرەكى/ ئسپانيا/ئالڤش نزیك ده‌بێته‌وه له ماڵ ئاوای كردن له بلوگرانا\nئالڤش نزیك ده‌بێته‌وه له ماڵ ئاوای كردن له بلوگرانا\nدانی ئالڤشی به‌رگریكاری به‌رازیلی و یانه‌ی به‌رشه‌لۆنه‌ی ئیسپانی نزیك بووه‌ته‌وه له جێهێشتنی یانه كه‌ته‌لۆنیه‌كه‌و ده‌یه‌وێت له كۆتای وه‌رزی ئه‌مساڵدا ڕووبكاته‌ی خولی صینی و له‌و خوله‌دا درێژه به ژیانی وه‌رزشی بدات.\nپاش ئه‌وه‌ی به‌رگریكاره به‌رازیلیه‌كه له یاری ڕابردووی یانه‌كه‌ی به‌رامبه‌ر ڤالانسیا كه یانه‌كه‌ی به 2 گۆڵ به‌رامبه‌ر به گۆڵێك توشی شكست هات له‌سه‌ر كورسی یه‌ده‌گ بوو ئه‌مه‌ش وه‌كو سزایه‌ك كه له‌لایه‌ن سه‌رۆكی یانه‌كه‌وه درا بوو،له به‌رامبه‌ر بڵاو كردنه‌وه‌ی ئه‌و گرته ڤیدۆیه‌ی كه له ئینستگرامی خۆی بڵاوی كرده‌وه له دوای ئه‌وه‌ی كه یانه‌كه‌ی له چامپیۆنز لیگ له‌سه‌ر ده‌ستی ئه‌تله‌تیكۆ مه‌ردید كرایه ده‌ره‌وه.\nدوێنێ سێ شه‌مه له راپۆرتێكیدا پێگه‌ی فه‌رمی گۆڵ بڵاوی كرده‌وه كه یانه‌یه‌كی صینی ده‌یه‌وێت ئه‌و یاریزانه په‌لكێشی خولی وڵاته‌كه‌ی بكات و بڕه پاڕه‌یه‌كی زۆری بۆ گرێبه‌ستی به‌رگریكاره به‌رازیلیه‌كه ته‌رخان كردوه، هه‌رچه‌نده پێگه‌ی ناوبراو ناوی یانه‌كه‌و بڕی بۆنده‌كه‌ی ئاشكرا نه‌كراوه.\nبۆیه پاش رۆیشتنی ئالڤش ئینریكی ڕاهێنه‌ر ناچاره له لای ڕاستی یاریگاوه پشت به هه‌ریه‌ك له یاریزانان سێرجیۆ رۆبرتۆ و ئه‌لیكس فیدال ببه‌ستێت.


پێرێس : نیگەران نەبون لەوەی كە چەند یانەیەك لە خولەكە كشاونەتەوە – wazho.net\nCARDIFF, WALES - JUNE 02: In this handout image provided by UEFA, President of Real Madrid Florentino Perez arrives prior to the UEFA Champions League Final between Juventus and Real Madrid at Cardiff Airport on June 2, 2017 in Cardiff, Wales. (Photo by Handout/UEFA via Getty Images)\nپێرێس : نیگەران نەبون لەوەی كە چەند یانەیەك لە خولەكە كشاونەتەوە\nلەماوەی رابردودا 12 یانەی گەورەی جیهان خولێكی نوێیان بەناوی “خولی سوپەری ئەوروپی” راگەیاند و ئەوەش رەخنەی زۆری بەدوای خۆیدا هێنا و بە كودەتا ناوبرا و یەكێتی تۆپی پێی جیهان و یەكێتی تۆپی پێی ئەوروپا و چەندین كەسایەتی و یەكێتی تر دژی وەستانەوە، بەهۆی ئەوەشەوە چەند یانەیەك كشانەوە و چەند یانەیەكی تر بەنیازی كشانەوەن.\nلای خۆیەوە فلۆرەنتینۆ پێرێس سەرۆكی یانەی ریاڵ مەدرید و سەرۆكی خولەكەش بە رۆژنامەی “لیكیپ”ی فەرەنسی وتوە: نیگەران نەبوین لە كشانەوە چەند یانەیەك لە خولەكە، پەستان نەخراوەتە سەر هیچ یانەیەك و باردۆخەكە زۆر جدییە و هەموان دەیانەوێت بەگەنە چارەسەر.\nرونیشیكردوەتەوە: پێویستمان بەوەیە یانەكانی “بایەرن میونخ” و “پاریس سانجێرمان” بانگهێشت بكەین لەكاتێكی گونجاودا و دڵنیاین كە پەیوەندی دەكەن، بەڵام تائێستا قسەمان لەگەڵیاندا نەكردوە، ئێمە دژی تۆپی پێ نین بەڵكو دەمانەوێت رزگاری بكەین، ئەگەر كارێك نەكەین ئەوا تا كۆتایی 2024 كۆتایی بە هەمومان دێت.\nوەزارەتی تەندروستی لەسەر بردنە دەرەوەی ڤاکسین بۆ دەرەوەی وڵات هاتە دەنگ


لە دەروازە جیاوازەکانی (ماڵی رێحان)ی (ھۆشەنگ محەمەد) دا.\nئەگەر ئاوسبوون لە منداڵدان یەکێک بێت لە جیاوازییەکانی نێوان ژن و پیاودا، بەھۆی جیاوازی کۆئەندامی زاوزێ، ئەوا ئاوسبوونی مێشک ئەو جیاوازییە تەواو کاڵ ئەکاتەوە، ئاوسبوون بە منداڵ یەکێکە لە غەریزە سەرەکییەکانی مرۆڤ، بەردەوامبوونی ژیانی پێوەیە، لەگەڵ ئەوەشدا بە بەردەوام ترس و دڵەڕاوکێی لەناو مرۆڤەکاندا دروست کردووە، کاتێک ژنێک ئاوس دەبێ وەک ئەوە وایە کە نھێنیەکی زۆر گەورەی لەناو خۆیدا ھەڵگرتبێ، تا ئەو منداڵەی ئەبێت بە سەدان بیر و بۆچوونی جیاواز لەبارەی ئەو مرۆڤە نوێیە ئەگوترێت، ئەم گوتنانە سەرچاوەی ترس و دڵەڕاوکێن، سەرچاوی گوتنەکان ئەو سەرانەن کە مێشکەکانیان ئاوسن، ئاوسبوونی مێشکەکان وەک ئاوسبوونی منداڵدانەکان نھێنی بوونێکیان بەدواوەیە کە ترس و دڵەڕاوکێ ئەخاتە نێو مرۆڤەکان.\nترس لە بوونی منداڵێک و بوونی بیرێک ئەوەندە لە یەک ئەکەن من خۆم ناتوانم بە ئاسانی لە یەکتریان جیا بکەمەوە، کە ژنێک یەکەم نیشانەی دووگیانبوونی دەرئەکەوێت لەگەڵ ھەستکردن بە خۆشی و لەزەتی مێیایەتی خۆی ئەوەندەش ترس دایئەگرێ لە نەزانینی چەشنی ئەو کۆرپەلەیەی لەناو خۆیدا ھەڵیگرتووە، نازانێ تا وادەی بوونی چی رووئەدات، ئایا ئەتوانێ ئەو ماوەیە بە ئارامی و بێ کارەسات بێت، ئەوە گومانە لەوەی ئایا ئەو منداڵە ئەگاتە ئەو کاتەی کە بە سروشیتی بێتە ژیان، ئەگەر نەگەیشت چی ئەبێ؟ چۆن ئەبێ؟ بە مردویی ئەبێ؟ خۆشی لەگەڵی ئەمرێ؟ ئاخر زۆر لە ژنان بە ھۆی منداڵە مردووەکانی ناو زگیان خۆشیان مردوون، رێک وەک ئەو کەسە وایە کە ھەست بە بوونی بیرۆکەیەک ئەکات لە مێشکی، نازانێ ئەوەی لە مێشکیدایە چیە، ئایا تا ئەو کاتەی بیرۆکەکەی مێشکی پێئەگات و وادەی بوونی دێت ئەتوانێت بە ئارامی و دوور لە کارەساتەکان ژیان بکات و بیرۆکەکەی ناو سەری کە مێشکی پێی ئاوسە نەیکوژێت، خۆ زۆر کەس بە ھۆی ئەو بیرۆکانە ژیانیان لەدەست داوە، چونکە چۆن ژن ئاوسبوون شەریعەت و داب ونەریت و یاسای ھەیە ھەروەھا سەر ئاوسبوون شەریعەت و داب و نەریت و یاسای خۆی ھەیە، ژنێک کە ئاوس ئەبێت، ئەبێت بزاندرێت چۆن ئاوس بووە، لە کێ ئاوس بووە، ئەوەی ئەیبێت ھی کێیە، کە بوو لەگەڵ کێ و لە کوێ ئەژی، ھەموو ئەو شتانە ئەبێت بە پێی شەریعەت و نەریت و یاسا بێت، خۆ بۆ بیرۆکەش ھەر وایە کە کەسێک سەری ئاوس ئەبێت ئەبێ بزاندرێت بەچی ئاوسە، لە چی ئاوسە، ئەوەی ئەیبێت چیە، بۆچیە، ھی کێیە، بۆ کێیە، ھتد..........\nکەواتە بەبێ ئاوسبوونی ژن لە منداڵدان و مرۆڤ لە مێشک ژیان کۆتایی دێت، ئەوەی کە ئەزاندرێت و لەلای زۆربەی ھەرە زۆری کەسەکان دیار و ئاشکرایە، ئەوەی کە نھێنی نیە و بە نھێنی ئەکرێت ئاوسبوونی ژنە بە منداڵ، ھەموومان ئەزانین کە ئاوسبوونی ژن لە ئەنجامی پەیوەندی سێکسی ژن و پیاوە، ئەوەی کە کەم کەس ئەیزانێ و زۆر کەم قسەی لەسەر کراوە ئاوسبوونی مێشکە، چۆن مێشک ئاوس ئەبێت؟ مێشکی کێ ئاوس ئەبێت؟ ئاوسبوونی مێشک چی لێ ئەبێت؟\nئەگەر ئێمە لێرە بەشێکی ئەو ئاوسبوونە باس بکەین و بە ھەموو لا و لایەنەکانی بڵاو نەبینەوە، ئەوە باش وایە باس لە ئاوسبوونی نوسەرێک بکەین، نوسەرەکان بۆ بەرھەمھێنانی دەقێکی ئەدەبی پێویستیان بە ئاوسبوونی مێشک ھەیە، نوسینی دەقەکەش زاینی نوسەرە، نوسەر ئەزێ، بۆیە جاری وا ھەیە شاعیر ئەڵێ ھەر یەک لە شعرەکانم وەک منداڵێکم وان، ئەکرێ رۆمانێکیش بۆ نوسەرەکەی لە منداڵێکی خۆشەویستر بێت، باوڕ ئەکەم ژنێکی نوسەر کە جارێک بە نوسین ئاوس دەبێت و جارێک بە منداڵ، بێت و بڵێت ئاوسبوونم بە نوسین زۆر سەختتر بوو لە ئاوسبوونم بە منداڵ، دوور نیە نوسەرێک بڵێت ئەوەندەی شانازی بەو دەقە شانۆیەم ئەکەم ئەوەندە شانازی بە منداڵەکەم ناکەم، بەلاتانەوە سەیر نەبێت ھونەرمەندێک بتوانێ لە منداڵەکانی دوورکەوێتەوە بەڵام نەتوانێ لە تابلۆکانی دوور بێت، ئەمانە ئاوسبوونی مرۆڤن بە ژیان بۆ بەردەوامبوونی ژیان وەک ئاوسبوونی ژن بە منداڵ بۆ بەردەوامبوونی مرۆڤ.\nتێکەڵبوونی سادەیانەی نوسەر بە ژیان نوسینی سادەی لێئەکەوێتەوە، بەڵام دواجار نوسینن، وەک ئاوسبوونی ژنێکی سادە بە سادەیانە منداڵی سادەی لێئەکەوێتەوە، بەڵام دواجار منداڵن و ئەبن بە مرۆڤ وەک نوسینە سادەکەن، ئاوسبوونی نوسەرێک بە ژیانێکی نەناسراو و تێپەڕ رەنگە وەک ئاوسبوونی ژنێک بێت بە رێبوارێک، ئاوسبوونی نوسەرێک رۆتینیانە بە ژیان جیاوازی نیە بە ئاوسبوونی نەریتیانەی ژنێک بە مێردی، تێکەڵبوونی نھێنیانەی نوسەر بە ژیان وەک تێکەڵبوونی دوو خۆشەویست وایە، ئەگەر لەو بەراوردانەی سەرەوە چەندین لە یەکچوون ئەبینین جیاوازیەکی زۆر گرینگ ھەیە، لە پەیوەندی ژن و پیاودا، ژن ئاوس ئەبێت، پەیوەندیەکی ئاشکراو دیاری نێوان نێر و مێیە، ھەرچی پەیوەندی مرۆڤ و ژیانە ئەو نێر و مێیەتیە تەواو دیار و ئاشکرا نیە لە مرۆڤ نێر و مێ ھەیە ژیانیش ھەر ژیانە ھەم مێیە ئاوس دەکا و ھەم نێریش.\nپیاوێکی کۆنەپەرست و دواکەوتوو، ژنێک ئاوس دەکا بۆ ئەوەی منداڵێکی وەکو خۆی بۆ دروست کا، ھەڕەشە لە ژنەکە ئەکات کە ئەبێ منداڵەکە کوڕ بێ، نەک ھەر کوڕێک، کتومت وەکو خۆم بێ، لە دواڕۆژدا جێگای من بگرێتەوە، ژنەی نەزان و داماو باوڕ بەوە ئەکا کە ئەوە ئەرکی ئەوە و ئەبێ ھەموو شتێک بکات بۆ ئەوەی کۆرپەکەی زگی کوڕ بێت، دوعا و نوشتە، داوودەرمانی پیرەژنان، قسە و ئامۆژگاری ئەو ژنانەی بەناوبانگن بە کوڕ بوون، خواردن و نوستن و خۆشوشتن و ھەستان و دانیشتن و قسەکردن و دیتن و تامکردن و بۆنکردن و پەیوەندی و ئیش و جڵوبەرگ و ھەر ھەموو شتەکانی ئەبێ بەو جۆرە بێ کە منداڵەکەی کوڕ بێت، تا ئەگاتە بێزار بوون و وەڕزی، ترس و دڵەڕاوکێکان تام و لەزەتی ئاوسبوونی لەناودا ئەکوژن، ئەگەر کوڕ نەبوو، چی بەسەر دێت؟ توڕە بوونی پیاوەکەی چ کارەساتێک دروست ئەکا؟ ئەیکوژێ یان رسوا و زەلیلی ئەکا؟ رەنگە ھەر نەگەڕێتەوە ماڵ، یەکسەر بچێ ژنێکیتر بێنێت. ژنەی قوربەسەر لەو ماوەی کە دووگیانە چاوەکانی لە ھەموو پیاوێک دائەخا ناوێرێ تەماشای کەس بکا، ئەڵێن ژنی ئاوس کە سەیری پیاوێکی کرد ئەوە منداڵەکەی ناو زگی ئەچێتەوە سەر پیاوەکە، کارەساتی گەورە لێرەیە کە مێرد ھەست بکات منداڵەکەی لەو ناکات، کارەساتتر ئەوەیە کە منداڵەکە لە پیاوێکیتر بکات، لە جیرانێک، لە خزمێک و لە ناسیارێ.\nئێوە پێتان وا نیە حالی نوسەرێکی ترسنۆک ھەمان حالی ئەو ژنەیە و حالی ئەو ژنە ھەمان حالی نوسەرێکی ترسنۆکە؟ ئەو نوسەرەی بە ژیانێکی چەقبەستوو و گەنیو تێکەڵ ئەبێ، ئەو نوسەرەی ژیانێکی کۆن و بۆگەن ئاوسی ئەکا؟ بێ گومان ئێوەش ئەو نوسەرانەتان بینیوە کە تا دەقێکیان ئەبێ چەند لە خەمی ئەوەدان، ئایا دەقەکەیان تا چەند ئەبێتە جێی رەزامەندی ئەو ژیانەی لێی ئاوسن؟ تا چەند شێوەی لە ژیانی باوک ئەکات؟ ئەگەر دەقەکە ئەوە نەبوو کە ژیانی مێرد دەیەوێ چەند لە تڕۆبوونی خۆیان ئەترسن؟ نوسەری ترسنۆک دەقاودەق وەک ژنی نەزان و داماو خۆی ئەداتە دەست قەدەر، ئەگەر دەقەکەی ئەو کوڕە بوو کە مێرد دەیەوێ، ژیان دەیەوێ، ئەوا یەکسەر ئامادەیە بۆ ئاوسبوونێکی تر، ئەیەوێت ببێت بە دایکی کوڕان و ژنەکانی تر داوای رێنومایی لێبکەن، ببێتە نوسەری دەقەکان و ژنی گەورەی ژیان و نوسەرەکانی تر رێنومایی بکا، نوسەری ترسنۆک دەقەکانی بە ھی خۆی نازانێ، بە ھی ژیانی ئەزانێ و بەناوی ئەوی ئەکا، ئەم نوسەرانە بۆ ژیان ئەژین نەوەک بۆخۆیان، دەقەکانیان تەنیا خزمەتی ئەو ژیانە ئەکەن کە لێی ئاوسن، ئەو ژیانە کۆن و داخراوانە نوسەرەکانیان سنوربەند ئەکەن و رێگاکانیان بە ھێڵە سورەکان وا بۆ تەسک ئەکەنەوە کە نەتوانن لە چوارچێوەکان دەرچن، رێگایان پێ نادەن لە پەنجەرە و کونی دەرگاکانیش تەماشای ژیانێکی تر بکەن، ئەیانترسێنن بەوەی ئەگەر دەقەکانیان لە ژیانێکی تر بکات ئەوە نیشانەی خیانەتە، وەک ئەو ژنە ئاوسەی نابێ تەماشای پیاوەکانی تر بکا.\nنوسەری ئازاد وەک ئەو ژنە ھۆشیارە وایە، ئەزانێ ئەو کڕۆمۆسۆمی ئێکس ئێکسxx )) ی ھەیە و پیاو ھەڵگری کڕۆمۆسۆمی ئێکس وای (xy)یە، ئەزانێ کوڕ یان کچ بوون ئەوەندەی لە ئەستۆی پیاوە ئەوەندە لە ئەستۆی ئەو دانیە، ژنی ھۆشیار ئەو ژنە بوێرەیە گاڵتەی بە عەقلی ئەو پیاوانە دێت، ھەرگیز ترسی لە کچ بوون نیە، کار بۆ ئەوە ئەکا کە منداڵەکەی تەندروست بێت و مرۆڤێکی لە خۆی ھۆشیارتر بێ، رۆژێ لە رۆژان نەکەوێتە ژێر فشارەکانی ژیان، مرۆڤێک بێت سنورە دەستکردەکانی ژیان بشکێنێت و خۆی لە ژیان ئازاد بکا، ببێت بەو کەسەی سروشتیانە ئاوس ببێ و بەبێ ترس دەقی نوێی لێوە بزێن، ئەو دەقانەی ژیان ئەگۆڕن، ژیان جوانتر ئەکەن، ژیان بەرەو پێش ئەبەن، بەشێکی ئەو مرۆڤانە ئەو نوسەرە ئازادانەن کە بەبێ ترس لەدایک ئەبن، بەبێ ترس تێکەڵ بە ژیان ئەبن و بەبێ سنور و چوارچێوە و ھێڵی سور دەقەکانیان ئەزێن.\n(ماڵی رێحان) باسی ئەو ئاوسبوونانەمان بۆ دەکا کە ھەر یەک لە ئێمە بەئاگایی و بێ ئاگایی بەدوای ئەگەڕێین، کەسمان نیە بە شێوەیەک لە شێوەکان تێکەڵ بە ژیان نەبووبین و بە جۆرێک لە جۆرەکان پێی ئاوس نەبووبین، ئەو شێوە و جۆرە جیاوازانە بەرھەمی جیاواز ئەھێننەوە، ھەر یەکەمان بە جیاواز لەوەیتر ئەزێین، بەشی ھەرە زۆرمان بێ ئاگایانە ئاوس ئەبین و بێ ئاگایانە ئەزێین و بێ ئاگایانە زادەکانمان پەرت و بڵاو ئەکەین وەک چۆن بێ ئاگایانە ژن دێنین و شوو ئەکەین و تێکەڵ ئەبین و منداڵەکانمان پەرت و بڵاو ئەکەین.\nخوێندنەوەی (ماڵی رێحان) چەند ئاوسبوونێکی (ھۆشەنگ محه‌مه‌د) دەرئەخا، ئەگەر بە وردی بە واتە کورت و فرەوانەکانی ناو ئەم رۆمانە شۆڕ بینەوە ئەوا ئەبینین کە چۆن (ھۆشەنگ) تێکەڵە بە ژیان، چۆن خۆی داوەتە دەست ژیان بۆ ئاوسبوون، چۆنیش بەبێ ترس و بەبێ شەرم ئەزێ، زاینێکە، بە یەک ئاوسبوون چەندین پاڵەوان بەرھەم دێنت، دەست بەسەر دانەگرتنی پاڵەوانەکان و بەڕەڵا کردنیان بەناو رۆمانەکەدا نوسەری ئازاد کردووە، نوسەر بەبێ ئاگایانە لەناو قەڵایەک شەڕ ئەکا، شەڕێک ئەکا کە ئەو شەڕە نەکراوە، ئەکوژرێ بەبێ ئەوەی بمرێ، بریندار ئەبێ و خوێنی لەبەر ئەڕوا و جۆگەلەی خوێن بەدوای خۆیدا ئەبا، ئەڕوات و کەوتۆتە دوای خۆی، خۆی لەدەست خۆی نەماوە، کە منیش ئەمخوێندەوە خۆم لەدەست خۆم ئەدا، پاشا و باخەوان و پیرەمێردی کتێبخانە و دەسگیران و ژنە ئاوسەکان ئەوسەر و ئەوسەری قەڵایان پێ ئەکردین، دەمێک ئەکەوتمە دوای نوسەر و دەمێک نوسەر بەدوامەوە بوو و دەمێک بە یەکەوە ئەبووین و دەمێک لە یەکتر بزر ئەبووین، دەمەوێ خوێنەر لەو ونبوونەی سەرەتا ئاگادار بکەمەوە، لە ونبوونی ناو قەڵا، ئەمەوێ بە خوێنەر بڵێم کە ونبووی بەدوای نوسەردا مەگەڕێ، خۆت فریادڕەسی خۆت بە، چونکە نوسەر خۆشی ونە، ھونەری ئەم نوسینە لەوەدایە کە نوسەر لەناو خوێنەردا ون ئەبێت، کاتێک کە خوێنەرێکی سادە مەراق ئەیگرێ و ئەکەوێتە دوای دۆزینەوەی نوسەر، ئەو مەراقە ماندووی ئەکا، چونکە ھەست بە بوونی نوسەر ئەکا لەناو خۆیدا و ناتوانێ بچێتە ناو خۆی، ئەوە گێژاوێکە بۆ ئەو کەسانەی پێش خوێندنەوەی ئەو رۆمانە جارێک لە جاران خۆیان نەخوێندۆتەوە، پیاسەیەکیان بەناو خۆیاندا نەکردووە، دەرگا و پەنجەرەی ژوورە تاریکەکانی ناوەوەی خۆیان نەکردۆتەوە.\n(ھۆشەنگ) بە ویستی خۆی قەڵا جێناھێڵێ، ھۆشەنگ ئەکەوێتە دوای پاڵەوانێک، نازانێ پاڵەوانەکە لە خۆیەتی یان خۆی لە پاڵەوانەکەیە، نوسین خوێنەر ئەخاتە دوای خۆی، نوسەر بەبێ مەبەست لە رێگادا بزر ئەبێ، خوێنەر بەبێ ئاگا رێگا ئەبڕێ، رۆمان بەبێ جوغرافیە ئەگاتە شار، (ھۆشەنگ) بەگومانە ئەو جێگایەی پێی گەیشتووە شار بێت.\nمن لەگەڵ نوسەر گەیشتمە بەر دەرگای دوکانی عەتار، کە نوسەر عەتاری پیشاندام، سەر و سیما و ھەڵسوکەوت و قسە و شعرەکانی عەتار نوسەری لەبیر بردمەوە، دوای ماوەیەک، سەرنجی عەتار بۆ نوسەر، نوسەری وەک مشتەریەکی نوێ و نامۆ خستە بەرچاوم و تەواو، عەتار بەردەوام بوو، ژنە و عەتار وەک ئەوەی دوا بڕگەی نمایشی شانۆیەک لەسەر تەختەی ناو ھۆڵێکی تەواو کپ و بێدەنگ بنوێنن، چاوەکانی منیان بە دیمەنەکانیان ئەوەندە زەق کردبوو، نەمدەزانی من تاکە تەماشاکەرم. بوونی ئەو جۆرە دیمەنانە و بەو شێوازی نووسینە، ھاندانی دەرھێنەرانی شانۆیە، کە بەداخەوە دەمێکە شانۆی کوردی وەک ئەوەی من ئاگام لێیبێت تەواو دوورە لەو جۆرە دەقانە، ئەم دیمەنە و چەندین دیمەنیتری ناو ئەم رۆمانە کارە ھەرە جوانەکەی دەرھێنەر (دانا عەلی سەعید) م بیر ئەخاتەوە لە(شانۆی دادگا) کە لە ساڵی ١٩٩٤ لە ھەولێر نمایشکرا، بەداخەوە ئەو کات (ھۆشەنگ) نەیتوانی ئەم شانۆیە ببینێ، ئەم شانۆیە باسی دادگایی (حەلاجی) ئەکرد، لە نووسینی (فوئاد مەجید مسری) بوو، ئەم دەقانە کە پڕن لە واتە فەلسەفیەکان و قوڵبوونەوەن بە ناخی مرۆڤدا، ھەر یەک لە ئێمە ئەتوانێ لەگەڵ ئەم دەقانە بە ناخی خۆیدا شۆڕ ببێتەوە، رستە و وشەو واتاکان بە زمانێکی رۆن و ئاشکرا و ساکارانە نوسراون، بەڵام گرفتی خوێنەر ئەوەیە، دوورە دەستی ئەم سەرچاوانەیە، بێئاگایی بوونیەتی، ھەژاری کتێبخانەی کوردی و نەبوونی کەناڵی گەیاندنی ئەو بابەتە ئەدەبی و فکری و فەلسەفیانەن، بەلامەوە سەیر نیە کە بەشێکی ھەرە زۆری نووسەری کورد بێئاگا بێت لە (سەھرەوەردی)، بۆیە لەناو رۆمانی (ماڵی رێحان)دا ئەو بەشەی باس لە (سەھرەوەردی) ئەکا رەنگە ئەوەندە نوێ و نامۆ بێت کە خوێنەر وا بزانێ نووسەر ئەم باسەی وەک باسەکانی تر فەنتازیایەکی خۆیەتی، نەناسینی (سەھرەوەردی) گونەھی رۆمانەکە و خوێنەر نیە، کەمتەرخەمی و کەموکورتی و سستی و نوقستانی رۆشەنبیری و رۆشەنبیری کوردە، ئەگەرچی (ھۆشەنگ) تا ئاستێکی باش کاری کردوە بۆ ناساندنی (سەھرەوەردی) بەر لە نووسینی ئەو رۆمانەشی، ئەگەر ناو و ناوبانگی (حەلاج) گەیشتبێتە کورد چ وەک سۆفییەک یان زەندیقێک، ئەگەر کوردانی رۆژھەڵات (سەھرەوەردی) یان ناسیبی بەھۆی پەیوەندی بە مێژووی ئێران، ئەوا (ھۆشەنگ) جگە لە وتارەکانی لە بارەی (سەھرەوەردی)، لێرەش ئەوەندە بەجوانی ئەمانباتەوە ناو ئەو مێژووە و جارێکیتر لەگەل کارەکتەری کابرای خاوەن چایخانە، بە یەکانگیری باس و بابەتەکان خوێنەر بە کەسایەتیەکی زۆر گرینگ ئاشنا دەکا، بە ھۆی ئەزمونی کەمی خۆم و ئارەزوی زۆرم بۆ شانۆ، ئەم باس و دیمەنانە لە کاتی خوێندنەوەمدا بەردەوام ئەیبردمەوە ناو ھۆڵی شانۆ و ئەو کارە شانۆیانەی کە بەر لە زایین لەناومدا مردن و لەبەرم چوون، لە ھەمان کاتدا بە ھۆی پەیوەندی تایبەتی من و (ھۆشەنگ) بەیەکەوە نوسینی دەقی شانۆیی و نمایشەکانی سەردەمی تیپی شانۆی (یانەی رۆشەنبیری شەقڵاوە) کە ھەردووکمان رۆڵی سەرەکیمان تیادا ئەبینی، ھەستم بە کاریگەری شێوازی دەقی شانۆیی لەناو رۆمانەکە کردیە، ئەگەرچی کەمێک لە باسەکە دوور ئەکەومەوە بەڵام بە گرینگی ئەزانم کە لێرە باس لەوە بکەم کە ئەکتەرەکانی تیپی شانۆی (یانەی رۆشەنبیری شەقڵاوە) ھەر ھەموومان خۆڕسک بووین، کارەکان بە شێکیان بە تۆمارکراوەیی ماون ئەکرێ لە کاتی خۆی ھەلبسێنگێندرێن، ئەو کات دەرئەکەوێت کە لە کات و شوێنی خۆیدا چەندین کاری جوان و باش کراون، پێم وایە ئەگەر ئەو تیپە لەگەڵ یانەی رۆشەنبیری کۆتایی پێنەھاتبا، ئێستا لەگەڵ (ھۆشەنگ) و ئەکتەرە بە توانایەکانی تری ئەو تیپە بمانتوانیبایە ئەم رۆمانە بە شانۆ نمایش بکەین، باسەکە ئەوەیە من لەگەڵ خوێندنەوەی ئەو رۆمانە زۆربەی کاتەکان وام ھەست کردوە لەبەرانبەر نمایشی شانۆیەک دانیشتووم، زۆر بە گرینگی ئەزانم کە بتواندرێت رۆمان بکرێت بە شانۆ، وەک خوێندنەوە پەیام و لەزەتی خۆی بە خوێنەر بگەینێت و لە رێگای شانۆش بگاتە خەلکانێکی تر کە رەنگە لە دواییدا بەشێکی زۆریان بکات بە خوێنەر.


سوڵحی عەشائیری جێگای بەیاسا لێژ کردووە – Denegkan\nbyئه‌رده‌لان عه‌بدوڵڵا\tAugust 3, 2012\tگشتی\nلەپاش ڕاپەڕینەوە دیاردەیەکی ترسناک لە کوردستاندا تەشەنەی کردووە، ئەویش ( سوڵحی عەشائیرییە). ڕۆژ لە دوای ڕۆژیش ئەم دیاردە خراپە بەرەو هەڵکشاند دەڕوات ، بەشێوەیەک کە وایکردووە هیچ دەرفەتێکی بۆ یاسا و دادگا نەهێشتۆتەوە. دیارە یاسا و دادگا ، بە دوو هێمای گرینگ و پڕ بایەخی کۆمەڵگەی مەدەنی وپێشكەوتنی کۆمەڵگا دێنە ژماردن. بیرمەندی گەورەی فەرەنسی ( شارل دی مۆنتسکیۆ.1689/1755) لە کتێبە بەناوبانگەکەیدا ( رۆحی یاساکان ،Lois des Esprit) دەڵێت : ” یەکێک لە پێویستییەکانی بوون ئەوەیە دەبێ لەگەڵ خەڵکی تردا پەیوەندیی هەبێت، کەواتە بەهۆی بوونی پەیوەندی ، پێویستیی هاتنە ئارای یاسا خۆی دەنوێنێت.*” واتە پەیوەندیکردن بە یەکترییەوە مەرجی بنەڕەتی بوونی مرۆڤە، لەهەمانکاتیشدا بۆ دروستبوونی ئەم پەیوەندییەش یاساکان زەروورییە.\nدیارە هەر کۆمەڵگەیەک بەپێی پێداویستیی و بەرژەوەندییەکانی خۆی یاسا دادەرێژێت. لێ هیچ کۆمەڵگەیەکیش بەبێ بوونی یاسا ناتوانێت بەردەوامی بە ژیانی خۆی بدات . یاسا ئەو قەڵا پۆڵایینەیە کە کۆمەڵگەکان لە پشێویی و لەناوچوون و شەڕو ئاژاوە دەپارێزێت . گەر یاسایەک نەبێت ، پەیوەندییەکانی تاک بە کۆمەڵەوە ببەستێتەوە، ئەوا ژیان بوونی نییە. بەڵام کێشەکە لەوەدایە ، کە زۆر لە کۆمەڵگا رۆژهەڵاتییەکان بەتایبەتی ئەوانەی کەلەڕووی ئابووریی و سیاسییەوە زۆر دواکەوتوون ، ڕووبەڕوی کێشەیەکی گەورەبوونەتەوە، ئەویش شەڕی نێوان دەسەڵاتی یاسا و دەسەڵاتی نەریتە . بیرمەنید گەورەی عێراقی ( عەلی وەردی) زۆر بە جوانی باسی ئەم کێشەیەی کردووە بەتایبەتی لە کتێبی ( کەسایەتی تاکی عێراقی). ئەو پێی وایە کە تاکی عێراقی لە نێوان بەرداشی مەدەنییەت و خێڵ دا گیرییخواردووە، ئەمەش تووشی حالەتێکی دەروونی کردووە کە ناوی ( دووفاقیی کەسایەتیی عێراقی) لێناوە. بەڵام ئەمرۆ ئێمەی کوردیش تووشی هەمان گرێ بووین. لەکاتێکدا کە سەریی زمان و بنی زمانی ( سیاسیی ، رۆژنامەنووس، نووسەر، مامۆستا،،،هتد) دەگریت ، باسی سەروەریی یاسا و حوکمی دادگا دەکەن ، لێ رۆژانەش خۆیان دژی ئەم قسەی خۆیان دەوەستنەوە. ئەمڕۆ وای لێهاتووە کەبۆ هەموو کێشەکان ، خەڵکی پشتییان لە یاسا و دادگا کردووەو ڕوویان لە ( سوڵحی عەشائیری) کردووە. بۆ تاوانەکانی ( کوشتن ، رووداوەکانی هاتووچۆ، دزی ، شەڕی دووخێزان ، شەڕی ژن و مێرد،،،هتد) . وای لێهاتووە هەموو کێشەکان تەنها بە سوڵحی عەشائیری چارەسەر دەکرێت. بەتایبەتی لە ڕووداوەکانی هاتۆچۆدا ، سەیردەکەیت کەسێک بە ئۆتۆمبیلەکەی لە کەسێک دەدات و دەیکوژێت یان بە خەستی برینداری دەکات ، پاش ماوەیەک کۆمەڵێک پیاو دەخاتە پێش خۆیی دەچێت بۆ ماڵی قووربانییەکە ، بۆ ئەوەی سوڵحی عەشائیریی بکەن . پارادۆکس لەوەدایە ، خەڵکانێکی زۆر، بە سەرخۆشیی ئۆتۆمبیل لێدەخورن و یەکێک دەکوژن ، یان بە دەمانچە کەسێک دەکوژێت ، کەچی دەڵێن ئەمە ( قەزا و قەدەرە!!) . هەرچی تاوانەکانە لەژێر پەردەی ( قەزا وقەدەر) بە سوڵحی عەشائیری “پینەیان ” بۆ دەکرێت. لەو ماوەیەدا گوێم لێ بوو دکتۆرێک بەهەڵە نەشتەرگەرییەکی بۆ نەخۆشێک کردبوو، لەجیاتی دکتۆرەکە بگیرێت، یەکسەر چوو بوو بۆ ماڵی کابراو بە چەند دەفتەرێک سوڵحی لەگەڵ کردن . کێشەی ( سوڵحی عەشائیریی) لە دوولاوە زەرەری بۆ کۆمەڵگە هەیە . یەکەمییان : رێز نەگرتن لە یاسا و پێشێلکردنی سەروەریی یاسا، کەئەمەش نیشانەیەکی خراپە بۆ مۆدێرنە و کۆمەڵگەی مەدەنی . دووەم : خورادنی مافی هاوڵاتییانی تر یان ( حق العام). کاتێک قووربانییەک لە کەسێکی تاوانبار خۆش دەبێت ، لەهەموو جیهاندا شتێک هەیە پیی دەڵێن مافی گشتی . یاسا بۆ پاراستنی هاوڵاتییان و کۆمەڵگە لەو کەسە خراپانە ، ئەو کەسانە ئازاد ناکات و لێیان خۆش نابێت . کاتێک ( دکتۆرێکی ساختەچی نەخۆشێک دەکوژێت ، یان شۆڤێرێکی سەرخۆش کەسێک سەقەت دەکات یان دەیکوژێت ، یان کەسێک بە دەمانچە کەسێکی تر دەکوژێت ) ، ئەم جۆرە کەسانە گەر سزا نەدرێن ، ئەوا جارێکی تر هەمان تاوان بەرامبەر خەڵکی تر دەکەنەوە. هەربۆیە پێویستە دەوڵەت ئەم کەسانە سزا بدات و کۆمەڵگە لەم کەسە تاوانبارانە بپارێزێت.\nکێشەکە لە کوردستاندا ئەوەیە ، کە حکومەت هەموو کێشەکانی بۆ خەڵکی بەجێهێشتووە، ئەوان بەکەسی تاوانبار دەڵێن ( گەر قووربانی لێت خۆش بێت ، ئێمە تۆ ئازاد دەکەین ، یان سزایەکی زۆر کەمی بۆ دەبڕنەوە کە بە پارە قەرەبوو دەکرێتەوەو ئەو کەسە زیندان نابینێت.) . ئەمەش کێشەیەکی گەورەی بۆ خەڵکی دروستکردووە، چونکە گەر لێی خۆش نەبن ، ئەوا دەبێتە دوژمنایەتی . گەر لێشی خۆش بن ئەوا مافی خەڵکی تر دەخۆن ،چونکە ئەو تاوانبارانە جارێکی تر لەسەر هەڵەی خۆیان بەردەوام دەبن . لەهەمووشی خراپتر ئەمڕۆ هەردوو حیزبە دەسەڵاتدارەکە ( مەکتەبی کۆمەڵایەتی ) یان هەیە، کەکاری ئەم مەکتەبانە ( سوڵحی عەشائیرییە) . کەئەمەش خۆی لەخۆیدا سووکایەتییەکی گەورەییە بۆ یاسا و سەروەریی یاسا لە کوردستاندا. چونکە ئەم مەکتەبانە کاری ( دادگا ودادوەر ) دەکەن ، کەئەمەش دژی بیری دیموکراسیی و کۆمەڵگەی مەدەنی و مۆدێرنەیە. گەر وابێت بۆچی یاسا و پارێزەرو دادگا و دادوەر دادەنرێت؟! ، کەواتە ئێمە پێویستییمان بەم شتانە نییە ، ئەوا مەکتەبی کۆمەڵایەتی هەموو کێشەکانی کۆمەڵگە چارەسەر دەکات. هەر بۆیە هیوادارم لە هەردوو حیزبی دەسەڵات ، کەئەم دوو مەکتەبە هەڵوەشێنێتەوە ، چونکە دژی سەروەری یاسا و دادگاییە. لەهەمانکاتیشدا داواکارم لە حکومەتی کوردستان، کە سنوورێک بۆ ( سوڵحی عەشائیری ) دابنێت ، چونکە ئەمە سووکایەتییەکی گەورەییە بۆ حکومەت و ، لەهەمانکاتیشدا مافی هاوڵاتییانیش دەخورێت . گەر وابڕوات ئەوا کەس لەسەر تاوانی ( کوشتن یان بریندارکردنی خەڵکی تر) سزا نادرێت و ، کۆمەڵگەیەکیش سزای کەسە تاوانبارەکان نەدات ، ناتوانێت ژیانێکی ئاسوودە و ئارامی و ئاسایش بۆ هاوڵاتییانی دابین بکات. لەهەمانکاتیشدا تکام لە میدیاکان ئەوەیە ، کە تیشک بخەنە سەر ئەم کێشە گەورەییە ، چونکە زەرەری بۆ هەموومان هەیە .\n*مۆنتسکیۆ. رۆحی یاساکان . وەرگێرانی : ئیدریس شێخ شەرەفی . چاپی دووەم . دەزگای وەرگێران . هەولێر. لاپەرە65\nPrevious كتێبی (ئه‌ستێره گه‌شه‌كان) وه‌ك نمونه كتێبێكی پڕ كه‌موكورتی\nNext خالقی و سالار نابنه هه‌ولێریی و سلێمانی


The Kurds: A Concise Handbook - Mehrdad R. Izady - Google Books\nTaylor & Francis, 1992 - Political Science - 268 pages\nبەر لەوەی تیشکی مێژۆ هەڵبێت، زەوییە شاخاویەکانی له ناوچەکانی باكوری ڕۆژهەڵاتی ناوه - راست ماڵی كوردەكان بووە. له توركیا به "توركی شاخی" و هەروەها له سوریا و عیراق به "عەرەبەكانی ئومەوی" ناسراوتەوه و لەگەڵ ئه وشدا ئێران و ئازربایجان سەویت، تورکەمەنستان بەگشتی رەدی بوونیان كردەوه. سەر ئاڵوزبوونییكی زۆر لەسەر بوونی كورد و هەروەها مابینی خۆشیانیش هەیه. لەگەڵ دێرین بوونیان و سەرهەڵدانی ددواهاتەکانی ژیوپۆلیتیکی ئاواتەكانی نیشتیمانی خووازی كورد، سەرچاوەی زۆر كەم دەرباری كورد كراوە یان خۆ لەبەر دەست دایە. ئەم كتێبه، وەک یەکەم کتێب لە نموونەی خۆیدا، بە ئامانجی سەرچاوەێكی خێرا نووسراوەتەوە. نووسەرەكە، كه خۆی كوردە، چەردەیکی کورت بەڵام بە زانیاری بەڵگەنامەیی بۆ بابەتەکانی كوردی پێشکەش كردووە. بە بەر چاوو گرتنی سەرچاوەکانی زانیاری كۆن و نوێ، كتێبیەکە بابەتەکانی مێژو و هۆزناسی و جوگرافیا و كەلتوور و سیاسەتەكانی كورد بە خۆی دەگرتەوە.\nReading this book will take you through a journey of the history of a Nation which has been ignored in the recoded history of people in Middle East. The book will challenge what we have been told and creates series of logical question. It is a great source for learning about name, places, and figures that build the foundation of thoughts on Kurdish people's role in building the history of the region. This reading will give you a great source on Kurdish ancient religions as well as language and cultures.\nPress Electronic Mass Media\nPOLITICAL AND CONTEMPORARY ISSUES\nPolitical Culture Leadership\nUrbanization Urban Centers\nEthnic Minorities in Kurdistan\nFestivals Ceremonies Calendar\nKurds: A Concise Handbook\nAlevis Anatolia ancient Arab Armenian assimilated avatar Baghdad beginning Bibliography called central central Kurdistan century Christian cities Confederacy continued course Cult of Angels culture deportations Despite dialect early eastern economic Empire ethnic example fact fields figures followers forces Further groups History houses identity important independent Iran Iranian Iraq Iraqi Islam Journal king Kirkuk known Kurdish Kurdistan Kurds Kurmânji land language late leaders less living London major meaning medieval Middle East Migrations minority mountains movement Muslim natural neighboring nomads northern original Ottoman particularly party past period Persian political population practice present Press production Readings recent region religion religious remains result rugs social society sources southern southern Kurdistan speaking Spirit Studies Sunni Syria territories traditional tribal tribes Turkey Turkish University urban various western western Kurdistan Yezidi Zagros\nTony Dalton,Mary Draper,Wendy Weeks\nDevelopment, Environment, and Global DysfunctionToward Sustainable Recovery\nTitle The Kurds: A Concise Handbook\nAuthor Mehrdad R. Izady\nISBN 0844817279, 9780844817279


ڕۆزا – Denegkan\nHome / Articles Posted by ڕۆزا\nئازادیی ڕادەربڕین بۆ هاوڵاتییان بە مەرجی هەبوونی کار\nWritten on October 13, 2013, by ڕۆزا\nوەک دەردەکەوێت، بەهۆی وەستانەوەی ژمارەیەک لە چالاکوانی ژن و ژمارەیەک لە نووسەر و ڕۆشنبیری لایەنگر لە مافەکانی مرۆڤ لە ناوەندی ڕۆشنبیریی و سیاسیی کوردییدا دژ بە Continue Reading »\nسیستەمی سه‌رۆکایه‌تیی یان په‌رله‌مانتاریزم؟\nWritten on August 11, 2013, by ڕۆزا\nسیستەمی سه‌رۆکایه‌تیی یان په‌رله‌مانتاریزم؟ پرسیارێکی هەنوکەیی گرنگ لە هەرێمی کوردستاندا ڕۆزا حسێن ده‌روازه‌یه‌ک لە چوار دەیەی ڕابردوودا و لە بەردەم ئەو شەپۆلی بەدیموکراتییبوونەوەدا کە سامۆیل Continue Reading »\nبه‌ربه‌رییه‌تێک له‌ناو هێمنیی شاردا\nWritten on June 30, 2013, by ڕۆزا\nڕێوان: له هەرێمی کوردستاندا لەلایەکەوە بزووتنه‌وه‌ی ژنان له دۆخێکی چه‌قبه‌ستووییدایه و، له لایه‌کی تریشه‌وه چالاکوانانی ناو ئەو بزووتنەوەیە له موناقه‌شه‌یه‌کی تێۆرییدان. به‌ڕای به‌ڕیزت ئه‌و موناقه‌شه‌یه بزوتنه‌وه‌که Continue Reading »\nگفتووگۆ لەگەڵ ڕۆزا حسین سەبارەت بە پرسی ژن و میدیا\nWritten on May 1, 2013, by ڕۆزا\nکەمئامادەیی ژنان و پرسی ژنان لە میدیاکانی کوردستاندا گرفتێکی دیموکراتییە ئایا لەناو ڕۆژنامەگەری کوردییدا دەنگی ژن بووەتە دەنگێکی بیستراو و پێگەی تایبەتی بۆ خۆی دروستکردوە؟ Continue Reading »\nکاتێک ماف لەگەڵ مەزاجی باودا نایەتەوە\nWritten on March 18, 2013, by ڕۆزا\nچەند ووشەیەک ڕووەو بەڕێز محەمەد هەریری نوکتەیەکی باو هەیە کە لەشێوەی مەتەڵێکدا دروست کراوە و زۆرجار لەناوەندی سیاسیی و فیکریی ڕۆژئاوادا دەوترێتەوە. مەتەڵەکە دەڵێت: ئایا Continue Reading »\nWritten on August 1, 2012, by ڕۆزا\nڕەنگە هیچ ڕووداوێکی تر ئەوەندەی ئەو شێوەقسەکردن و مامەڵەکردنەی مەحمود سەنگاویی کە لە تەلەفۆن و لە فەیسبووک لەگەڵ ڕۆژنامەنووس کاوە گەرمیانییدا دەیکات، پیشانی نەدات کە دەسەڵاتدارانی ئێستای هەرێمی کوردستان Continue Reading »\nتوندوتیژیی حەشاردراو … ڕۆزا حسێن\nWritten on June 4, 2012, by ڕۆزا\nتوندوتیژیی حەشاردراو– لەپێناو کاراکردنی یاسای بەرەنگاربوونەوەی توندوتیژیی خێزانییدا – ڕۆزا حسێن دەروازە:لەناو هەموو ئەو یاسایەنەدا کە پەرلەمانی کوردستان لە تەمەنی خۆیدا لە دوو دەیەی ڕابردوودا دەریکردووە، ڕەنگە یاسای بەرەنگاربوونەوەی توندوتیژیی Continue Reading »\nWritten on January 2, 2012, by ڕۆزا\n– سه‌باره‌ت به ڕێگه‌رییه‌کانی به‌رده‌م ژنان بۆ گه‌یشتن به پۆسته ڕابه‌رییه‌کان – ده‌روازه‌بۆ که‌سێک که بیه‌وێت له ڕێژه‌ی ئاماده‌یی ڕه‌گه‌زی مێ له پۆسته ڕابه‌رییه‌کاندا له وڵاتی ئێمه‌دا بکۆڵێته‌وه، پێویستی به Continue Reading »\nئاغای ده‌وڵه‌تی یاسا … ڕۆزا حسێن\nWritten on September 11, 2011, by ڕۆزا\nوه‌ک تێبینیی ده‌کرێت ده‌رکردنی بڕیارێک له‌لایه‌ن سه‌رۆکی هه‌رێمه‌وه له هه‌فته‌ی ڕابردوودا سه‌باره‌ت به بردنه‌به‌ر دادگای ئه‌و که‌سانه‌ی بڕیاره له‌سه‌ر ڕووداوه‌کانی به‌هاری ئه‌مساڵ ببرێنه به‌ر دادگا، چی له‌ناوه‌ندی سیاسیی و ڕۆشنبیرییدا Continue Reading »\nداکۆکیی له حیزب تا ئاستی ماکیاڤیلیزم…. ڕۆزا حسێن\nWritten on January 6, 2011, by ڕۆزا\nدوو ساڵێک به‌ر له ئێستا زۆرێک له خه‌ڵکی ئێمه پڕئومێد کران به‌وه‌ی که بزووتنه‌وه‌یه‌کی سیاسیی به سێتێک به‌ها و ئه‌خلاقییاتی جیاواز له به‌ها و ئه‌خلاقییاتی حیزبه ده‌سه‌ڵاتداره‌کانه‌وه دروست بووه Continue Reading »\nپێکه‌وه له پێناو به سزاگه‌یاندنی قوربانیدا\nWritten on August 13, 2010, by ڕۆزا\nبۆ خوێندنه‌وه‌ی ئه‌م بابه‌ته سه‌یری هاوپێچ بکه‌ن …..\nWritten on October 23, 2009, by ڕۆزا\nبه‌ڕێزان له فراکسیۆنی گۆڕان، سڵاو و ڕێز!له میدیاکاندا خوێندمه‌وه که فراکسیۆنی ئێوه پێشنیاری ”یاسای بیمه‌ی كۆمه‌ڵایه‌تیی كابانی ماڵ”ی خستۆته به‌رده‌ستی په‌رله‌مانی کوردستان و ده‌خوازن یارمه‌تیی ماددی بۆ ژنانی ماڵ Continue Reading »\nچاوپێکه‌وتنی گۆڤاری کۆوار له‌گه‌ڵ ڕۆزا حسێن\nWritten on February 9, 2009, by ڕۆزا\nچاوپێکه‌وتنی گۆڤاری کۆوار له‌گه‌ڵ ڕۆزا حسێنسه‌باره‌ت به میدیای کوردی و پرسی ژنان.. بۆ درێژه‌ی بابه‌ت سه‌یری پاشکۆ بکه‌ن……\nWritten on May 16, 2008, by ڕۆزا\nرۆزا حسێن……. له مانشێتی هه‌واڵێکی ڕۆژنامه‌ی ''هاوڵاتی''دا خوێندمه‌وه که سه‌رۆکی حکومه‌ت، نێچیرڤان بارزانیی، به خه‌ڵکی کوردستان ده‌ڵێت ته‌مبه‌ڵ. حه‌زم کرد له ناونیشانی ئه‌م وتاره‌دا هه‌ر به‌و تۆنه بێمه‌وه قسه که ئه‌و Continue Reading »\nگوتاری پچرینی پشکێک بۆ گه‌نجان له غه‌نیمه‌کانی تاڵانکردنی وڵات….ڕۆزا حسێن\nWritten on February 29, 2008, by ڕۆزا\nچاوپێکه‌وتنی هه‌فته‌نامه‌ی (ئاسۆی گه‌نجان)له‌گه‌ڵ ڕۆزا حسێن\nله ڕووبه‌ڕووبوونه‌وه له‌گه‌ڵ پاتریارکییه‌تی کۆمه‌ڵگای کوردییدا\nWritten on January 14, 2008, by ڕۆزا\nڕوونکردنه‌وه‌یه‌کی پێویست:ئه‌م ده‌قه‌ی خواره‌وه ده‌قی چاوپێکه‌وتنێکه له‌گه‌ڵ گۆڤاری "زنار"دا و له ژماره (١٣)ی به‌رواری کانوونی یه‌که‌می ساڵی ٢٠٠٧ی ئه‌و گۆڤاره‌دا بڵاو بۆته‌وه، به‌ڵام چونکه ده‌قه‌که له‌وێدا بڕیکی زۆر هه‌ڵه‌ی چاپکردنی Continue Reading »\nبزووتنه‌وه‌ی ژنانی کوردستانی عێراق، ئیراده‌یه‌کی نێره‌مووکانه – له وه‌ڵام به ته‌وه‌ره‌یه‌کی سایتی ژننامه‌دا\nWritten on October 24, 2007, by ڕۆزا\nدوای داخرانی دۆسیه‌ی شه‌یما، هه‌ندێک موسته‌حه‌قات\nله‌باربردن و مۆڕاڵ – لێکۆڵینه‌وه\nنامه‌یه‌کی کراوه بۆ به‌ڕێز جه‌لال تاڵه‌بانیی، سکرتێری گشتیی یه‌کێتیی نیستیمانیی کوردستان\nله وه‌ڵام به ته‌وه‌ره‌یه‌کی هه‌فته‌نامه‌ی شه‌قام دا\nئه‌رێ ئێمه چاوه‌ڕێی چین؟! – هه‌ندێک تێبینیی و پێشنیار بۆ کۆنفرانسی ستۆکهۆڵم\nوه‌ره بده‌ره‌وه به هه‌نده‌راندا و قه‌ڵه‌م هه‌ڵگره‌وه! – نامه‌یه‌کی کراوه بۆ هاوڕێی ئازیزم مه‌هاباد قه‌ره‌داغیی\nبه‌شداریی له ڕێپێوانێکدا ناکه‌م ته‌قه‌ی لێ نه‌کرێت\nکاتێک له وڵات ده‌جاڵ هه‌ڵده‌ستێت\nمه‌لا کریکار به حه‌واوه، به باوه‌شی کچێکه‌وه!\nشه‌یما پێویستی به هه‌بوونی پارێزه‌ره


سەرۆکایەتی پەرلەمان کۆبوونەوەیەک ساز دەکات وکۆمەڵێک بڕیاری گرنگ لەبارەی داواکاری خۆپیشاندەران دەردەکات\nالسبت 26 تشرين أول 2019 - 17:39\nسەرۆکایەتی ئەنجومەنی نوێنەران،ئەمڕۆ شەممە،کۆبونەوەیەکی سازکرد بۆ وتوێژکردن لەبارەی دواپێشھاتەکانی خۆپیشاندانەکانی وڵات،وپێداچوونەوەی ئەمانەی خوارەوە کرد:\n◾دەستبەجێ بڕیارەکانی ئەنجومەنی نوێنەران ووەزیران جێ بەجێ بکرێت وداوا لەسەرۆکایەتی کۆمار وحکومەت دەکرێت بەپەلە پرۆژە یاسا گرنگەکان گەڵاڵە بکات کەچارەسەری ڕاستەقینەی داواکاری خۆپیشاندەران لەخۆ دەگرێت.\n◾گرتنەبەری ڕێوشوێنی تایبەت لەلایەن ئەنجومەنی باڵای دادوەری ولایەنە چاوێرییەکان بۆ دادگایی کردنی گەندەڵکاران کەزیانیان بەسامانی گشتی ودەزگاکانی وڵات گەیاندووە.\n◾بەردەوامیدان بەلێپرسینەوە لەگەڵ ھەندێ لەبەرپرسان کەداوای لێپرسینەوە کردنیان ڕەوانەی سەرۆکایەتی پەرلەمان کراوە،ودیاریکردنی وادەیەک بۆ ئەم مەبەستە لەکاتی تەواوبوونی سەرجەم پێداویستییە شێوازییە وناوەڕۆکییەکان بەپێ ماددەی 61ی دەستوور بەندی حەوتەم وپەیڕەوی ناوخۆی ئەنجومەنی نوێنەران.\n◾سڕکردنەوەی کاری ئەنجومەنی پارێزگا وقەزا وناحییە وئەنجومەنی شارەوانییەکان بەپشت بەستن بەبنەماکانی ماددەی(٤) ی یاسای پارێزگا ناھەرێمییەکانی ژمارە (٢١)ی ساڵی ٢٠٠٨ھەموارکراو ولەسەر داوای لیژنەی یاسای کەبەواژۆی سێ لەسەر یەکی ئەندامانی ئەنجومەنی نوێنەران پێشکەش کراوە وبەپێ ماددەی(٢٠)ی پارێزگا ناھەرێمییەکان،بەو مەرجەی بەپێ ڕێوشوێنی یاسایی تایبەت بەم پرسە جێ بەجێ بکرێت.\n◾داواکردن لەفەرماندەی گشتی ھێزە چەکدارەکان بەدیاریکردنی شوێنی خۆپیشاندانەکان، ودەبێت لایەنە ئەمنییەکان بەرپرسیارێتی تەواو بگرنە ئەستۆ لەبارەی پاراستنی خۆپیشاندەرانی ئاشتیخواز وپارێزگاری کردن لەموڵکی گشتی وتایبەتدا، ھەروەھا پێویستە جیاوازی بکرێت نێوان خۆپیشاندەری خاوەن مافی ڕەوا کەدەبێت جێ بەجێ بکرێت وئاژاوەگێران کەدەیانەوێت پشێوی دروست بکەن ودەزگاکانی دەوڵەت بسووتێنن ودەستدرێژی بکەنە سەر موڵکی گشتی وتایبەتدا ،بۆیە دەبێت دەزگا ئەمنییەکان بەتوندی مامەڵە لەگەڵ تێکدەرانی ئاسایشی ھاوڵاتیان بکەن وگرتنەبەری رێوشوێنەکان دژی ئەم کەسانە کەھیچ پەیوەندییەکیان بەخۆپیشاندەران وداوا ڕەواکانیانەوە نییە وەکو چۆن ئەنجومەنی باڵای دادوەری دیاریکردووە.\nسەرۆکایەتی پەرلەمان دووپاتیشیکردەوە ئەنجومەنی نوێنەران بەردەوام دەبێت لەکارەکانی بۆ چاودێری کردنی بەجێ گەیاندنی داواکاری خۆپیشاندەران،وجێ بەجێ کردنی ڕێوشوێنە ڕاستەقیینەکان کەھاوتایە لەگەڵ پێداویستییەکانی ھاوڵاتیان بەپێ وادەیەکی زەمەنی دیاریکراو وھەنگاونان بەداڕشتنی یاسا وڕێوشوێنەکانی چاکسازی کەلەلایەن سەرۆکایەتی کۆمار وحکومەتەوە گەڵاڵە دەکرێت.


هۆشدارییەک سەبارەت بە نێرگەلە\nقائیمقامیەتی سلێمانی سەبارەت بە نێرگەلە لە کافتریان هۆشدارییەک دەدات و دەڵێت، مەترسى گواستنەوەى نەخۆشى لێدەکرێت.\nقائیمقامیەتی سلێمانی (شەممە 5ى کانونى یەکەمى 2020) لە زارى لەشکر حەمید، سەرۆکی لیژنە هاوبەشەکانی قائیمقامیەتی سلێمانی بڵاویکردسوەتەوە، "ئاگاداری سەرجەم کافتریا و کۆفی شۆپەکان دەکەینەوە لە دوای کێشانی نێرگەلە پێوستە ئاوی شوشەی نێرگەلەکە بگۆڕن، چونکە مەترسی گواستنەوەی ڤایرۆس و میکرۆبى لێدەکرێت."\nرونیشیکردوەتەوە، لەڕێی فوکردن بە سۆندەکە و هەڵمژینی دوکەڵی نێرگەلەکەوە ڤایرۆس و میکرۆب دەگوازرێتەوە، ئەو شوشەیە و ئاوەکەی ناوی و دەبێت بە ناوەندێک بۆ بەزیندوو هێشتنەوە و گەشەکردنیان و گواستنەوەی ۆناو لەشی کەسێکی دیکە."\nلەشکر حەمید، هێماى بۆ ئەوەشکردوە، یەکێک لە مەرجەکانی کردنەوەی شوێنەکانی نێرگەلە کێشان بەکارهێنانی "سۆندە"ی سەفەرییە کە تەنها یەکجار و بۆ یەک کەسی نێرگەلەکێش بەکاربهێنرێت، بەپێچەوانەوە ڕێکاری یاسایی توند بەرامبەر سەرپێچیکاران دەگیرێتەبەر.\nجەختیلەوەشکردوەتەوە، پابەندبوون بە مەرجەکانی تەندروستی و رێکارەکانی خۆپارێزی یەکێکی ترە لە بنەماکانی کاکردنی کافتریا و شوێنەکانی کێشانی نێرگەلە، بۆیە پێویستە رۆژانە "قاعیدەی" نێرگەلەکان و هەموو ئەو پێداویستیانەی ڕۆژانە بەکاریدەهێنن بشۆردرێن و بەشێوەیەکی تەندروست پێشکەش بە بەکارهێنەران و نێرگەلە کێشان بکرێت.\nلەبارەى ویستی حکومەت بۆ دابەزاندنی بەهای دیناری ڕوونکردنەوە دەدرێت\n2020.12.16 - 14:41


وەک پێداچوونەوەی ٢٣:٣٦، ٢٤ی تەممووزی ٢٠١٠ (بینینی سەرچاوە)\nوەک پێداچوونەوەی ١٢:٣٨، ٩ی ئابی ٢٠١٠ (بینینی سەرچاوە)\n[[پەڕگە:Font-face-example.png|291px|thumb|left|کۆمەڵێک نیشاندانی [[فۆنت]]ی جودا]]\nهەندێک جار یان زۆرجار دوودڵ دەبین لەوەی [[CSS]] وەکو جێگیر قەڵەم بدەین. ئەمەش دەگەڕێتەوە بۆ ئەو هەموو تێئاخنین و جووڵەیەی کەدەیکات و دەتوانێت بیبەخشێت بە ڕووکارێک. بەڵام هەموو کات دەبێت بڵێین کە باسکردنی ئەم جۆرە تایبەتمەندییە زۆر درەنگە، پاش ئەوەی میدیایەکی ئەلیکترۆنی کوردیمان هەیە هەریەکە ڕێسایەک و جۆرە ئارەزوویەکی تاکەکەسی خۆی دەسەپێنێت بەسەر خوێنەردا(بەکارهێنەر). لە زۆر ماڵپەڕدا فۆنتگەلێک بەکاردەبرێن ئەکرێت/ئەشێت خاوەنەکەی یان ڕاژەخوازەکە هەرنەیبێت و دەستی نەکەوێت. ئەمەش تائەندازەیەک ڕێگەدراوە، بەڵام نابێت ئەوەی لەبیربچێت کە لە هەڵبژاردنەکانی دوای خۆیدا فۆنتێک بهێڵێتەوە نەک بۆ سیستەمەکە بەڵکو بۆ بنەڕەتی وێبگەڕەکەش ئاسان بێت.\n*بۆ هەندێک کەس کە گرنگی بەزانستی وێبداڕشتن ئەم [http://www.w3.org/TR/CSS2/fonts.html#propdef-font-family بەستەرە] سوودمەندە. کە تیایدا بەجوانی باسی بنەڕەتبوونی فۆنت دەدات لە وێبگەڕدا.\n[[@font-face |وتاری سەرەکی »]]\nوەک پێداچوونەوەی ١٢:٣٨، ٩ی ئابی ٢٠١٠\nکۆمەڵێک نیشاندانی فۆنتی جودا\nهەندێک جار یان زۆرجار دوودڵ دەبین لەوەی CSS وەکو جێگیر قەڵەم بدەین. ئەمەش دەگەڕێتەوە بۆ ئەو هەموو تێئاخنین و جووڵەیەی کەدەیکات و دەتوانێت بیبەخشێت بە ڕووکارێک. بەڵام هەموو کات دەبێت بڵێین کە باسکردنی ئەم جۆرە تایبەتمەندییە زۆر درەنگە، پاش ئەوەی میدیایەکی ئەلیکترۆنی کوردیمان هەیە هەریەکە ڕێسایەک و جۆرە ئارەزوویەکی تاکەکەسی خۆی دەسەپێنێت بەسەر خوێنەردا(بەکارهێنەر). لە زۆر ماڵپەڕدا فۆنتگەلێک بەکاردەبرێن ئەکرێت/ئەشێت خاوەنەکەی یان ڕاژەخوازەکە هەرنەیبێت و دەستی نەکەوێت. ئەمەش تائەندازەیەک ڕێگەدراوە، بەڵام نابێت ئەوەی لەبیربچێت کە لە هەڵبژاردنەکانی دوای خۆیدا فۆنتێک بهێڵێتەوە نەک بۆ سیستەمەکە بەڵکو بۆ بنەڕەتی وێبگەڕەکەش ئاسان بێت.\nبۆ هەندێک کەس کە گرنگی بەزانستی وێبداڕشتن ئەم بەستەرە سوودمەندە. کە تیایدا بەجوانی باسی بنەڕەتبوونی فۆنت دەدات لە وێبگەڕدا.\nوەرگیراو لە «https://chawg.org/w/index.php?title=داڕێژە:وتاری_هەڵبژێردراو&oldid=2277»\nئەم پەڕەیە دواجار لە ١٢:٣٨ی ٩ی ئابی ٢٠١٠ نوێ کراوەتەوە.


ديدارى ژوور و ئه‌نجومه‌نى كارى عێراقى – به‌ريتانى (IBBC) سازكرا - ژووری بازرگانی و پیشه‌سازی هه‌ولێر\nتۆ لێرەیت: ErbilChamberهه‌واڵديدارى ژوور و ئه‌نجومه‌نى كارى عێراقى – به‌ريتانى (IBBC) سازكرا\nديدارى ژوور و ئه‌نجومه‌نى كارى عێراقى – به‌ريتانى (IBBC) سازكرا\nبڵاوكراوه‌ته‌وه له هه‌واڵ پێنج شەممە, 07 تشرینی دووەم 2019 08:13\nرۆژى 5/11/2019 به ئاماده‌بوونى د. به‌شير حه‌داد جێگرى سه‌رۆكى ئه‌نجومه‌نى نوێنه‌رانى عێراق، سه‌فين دزه‌يى به‌رپرسى فه‌رمانگه‌ى په‌يوه‌ندييه‌كانى ده‌ره‌وه‌ى حكومه‌تى هه‌رێمى كوردستان، د. دارا جه‌ليل خه‌يات سه‌رۆكى ژوورى بازرگانى و پيشه‌سازى هه‌ولێر، باڕۆنێس ئيمانيكڵسن سه‌رۆكى ئه‌نجومه‌نى كارى عێراقى – به‌ريتانى، جه‌يمس زۆرنتۆن كونسوڵى گشتى وڵاتى به‌ريتانيا له هه‌ولێر و جێگرانى سه‌رۆكى ژوورى بازرگانى و ئه‌ندامانى ئه‌نجومه‌نى كارگێڕى ژوور، به‌شێك له به‌رپرسانى حزبى و حكومى و ژماره‌يه‌ك له بازرگانان و خاوه‌نم كۆمپانياكانى هه‌رێمى كوردستان، له باڵاخانه‌ى ژوورى بازرگانى هه‌ولێر ديدارى ژوور و ئه‌نجومه‌نى كارى عێراقى – به‌ريتانى سازكرا.\nله سه‌ره‌تاى ديداره‌كه د. دارا جه‌ليل خه‌يات دواى به‌خێرهێنانى ميوانان وته‌يه‌كى پێشكه‌ش كرد وتى: ئێمه وه‌كو ژوور له سه‌ره‌تاى دامه‌زراندنى ئه‌م ئه‌نجومه‌نه كارمان له‌گه‌ڵيان كردووه له زووه‌وه ئه‌ندامين له‌م ئه‌نجومه‌نه، هه‌ميشه په‌ره به په‌يوه‌ندييه بازرگانيه‌كانمان ده‌ده‌ين له‌گه‌ڵ گشت وڵاتان، بۆ ئه‌وه‌ى خزمه‌ت به بازرگانان و خاوه‌ن كۆمپانياكانى خۆمان بكه‌ين، له‌گه‌ڵ ئه‌وه‌ى ئێمه به‌رده‌وام له په‌يوه‌ندين له‌گه‌ڵ ئه‌نجومه‌نى كارى عێراقى - به‌ريتانى ساڵانى رابردوو كارى هاوبه‌شمان پێكه‌وه كردووه، دواين كۆنفڕانس ساڵى 2015 بوو، له ناوه‌ڕاستى مانگى داهاتوش به شاندێكى بازرگانى سه‌ردانى به‌ريتانيا ده‌كه‌ين، سوپاسى حكومه‌تى هه‌رێمى كوردستان ده‌كه‌ين كه به‌رده‌وام هاوكار و پاڵپشت بووه بۆ بره‌ودان به كه‌رته‌كانى بازرگانى و ئابوورى.\nپاشان بارۆنس ئيمانكڵسن وته‌يه‌كى پێشكه‌ش كرد رايگه‌ياند: : ئێمه به هاوكارى سه‌رۆكى ژوور و ژوورى بازرگانى هه‌ولێر توانيومانه په‌ره به په‌يوه‌ندييه بازرگانى و كلتوورييه‌كانمان بده‌ين له‌گه‌ڵ هه‌رێمى كوردستان، توانيومانه به هاوكارى ژوورى بازرگانى هه‌ولێر بازرگانانى هه‌رێم بانگێشتى به‌ريتانيا بكه‌ين، زۆر سوپاسى ژوور ده‌كه‌م به‌ڕاستى زۆر سه‌ركه‌وتوون له كاره‌كانيان.\nدواتر سه‌فين دزه‌يى به‌رپرسى فه‌رمانگه‌ى په‌يوه‌ندييه‌كانى ده‌ره‌وه‌ى حكومه‌تى هه‌رێمى كوردستان له وته‌يه‌كدا حكومه‌تى هه‌رێم هه‌ميشه پاڵپشت و هه‌ماهه‌نگ بووه له‌گه‌ڵ كه‌رته‌كانى تايبه‌ت بۆ به‌ره‌و پێش بردنى سێكته‌رى ئابوورى و بازرگانى هه‌روه‌ها ستايشى ژوورى بازرگانى و پيشه‌سازى هه‌ولێر و كه‌رته‌كانى تايبه‌تى كرد له هه‌رێمى كوردستان كه هه‌ميشه له چالاكيه‌كانيان به‌رده‌وام بوونه و رۆڵيان هه‌بووه له پێشخستنى ئابوورى له هه‌رێم.\nئه‌م بابه‌ته 285 جار خوێندراوه‌ته‌وه\tدواین نوێكردنه‌وه سێ شەممە, 12 تشرینی دووەم 2019 08:36\nبابه‌تی تر له‌هه‌مان به‌ش: « ئاگاداری ديدارى نێوان بازرگانان و خاوه‌ن كۆمپانياكانى ئه‌ڵمانيا و هه‌رێمى كوردستان به‌ڕێوه‌چوو »


قەرەبووی زیانلێکەوتووانی بازاڕە سووتاوەکەی هەولێر لەنێوان بەڵێنی دوو پارێزگاردا چارەنووسی نادیارە - SNN\nHome›کوردستان›قەرەبووی زیانلێکەوتووانی بازاڕە سووتاوەکەی هەولێر لەنێوان بەڵێنی دوو پارێزگاردا چارەنووسی نادیارە\nوێنەی بازاڕە سووتاوەکە\nپارێزگاری هەولێر ڕایدەگەێنێت “هەموو هەوڵێکدەدەن جارێکیتر ئەوەی روویدا لەبازاڕی سیمەکە، دووبارە نەبێتەوە، خاوەنی یەکێک لەدوکانەکانیش دەڵێت: “پار ساڵیش هەمان قسەیان کرد، بەڵام ڕاست نەبوو”.\nڕێکان ئیدریس خاوەنی یەکێک لە دوکانەکانی فرۆشتنی جلوبەرگی ژنانە لە بازاڕی سیمەکە بەSNNی وت: “ئەمە دووەمجارە زیانم بەردەکەوێت، پار ساڵ زیاتر لە پێنج دەفتەر دۆلار زیانم بەرکەوت، ئەمجارەش نزیکەی سێ دەفتەر دۆلار زیان بە دوکان و کەلوپەلەکانم گەیشتووە” دەشپرسێت “کێ قەرەبووی ئەو هەموو زیانەم دەکاتەوە”.\nوتیشی: “پار سالیش نەوزاد هادی پارێزگاری ئەوکات هات و کۆمەڵێک بەڵێنی پێداین کەچی هیچی ڕاست نەبوو” دەشڵێت: “ئەمڕۆش فرسەت سۆفی هاتووە دەڵێت رێگە نادەین جارێکیتر رووداوی لەم شێوەیە دووبارە ببێتەوە، پاشی چی، کاتێک هەموو زیانمان بەرکەوت ئینجا دێت و کۆمەڵێک بەڵێن دەدات و دواتر کەس نایبینێتەوە”.\nئەمڕۆ فرسەت سۆفی پارێزگاری هه‌ولێر دوكانه‌كانی بازاڕی سیمی گه‌ڕه‌كی كوردستانی بەسەرکردەوە و رایگەیاند “هەموو هەوڵێکدەدەین بۆ ئەوەی جارێکی تر ئەوەی روویدا دووبارە نەبێتەوە و رێگە لەو ئاگرکەوتنەوەیە بگرین و لیژنەیەکمان پێکهێناوە بەهەماهەنگی لەگەڵ ئەنجومەنی بازاڕەکە”.\nراشگەیاند “بەرژەوەندی ئەم خەڵکە لەلای ئێمە لەسەرووی هەموو شتێکە هیچ بڕیارێک بەبێ هەماهەنگی لەگەڵ ئەنجومەنی بازاڕەکە نادەین و هەوڵدەدەین لەزووترین کات خەڵکەکە دەست بەکار و کاسبی خۆی بکاتەوە”.\nلای خۆشیەوە سەرکەوت کاڕەش وتەبێژی بەرگری شارستانی هەولێر وتی: “هۆکاری سەرەکی ڕووداوەکە شۆرتی کارەبا بووە، چونکە دوکانی وا هەیە سێ کارەبای نیشتمانی ڕاکێشاوە بە نایاسایی و شێوازی دروستکردنی دوکانەکانیش ناڕێکە و دوێنی ئێمە نەماندەتوانی ئۆتۆمبێلەکان ببەینە ژوورەوە، بۆیە نەمانتوانی لەماوەیەکی کەم ئاگرەکە کۆنترۆڵ بکەین” .\nبەپێی ئاماری ئەنجومەی بازاڕەکە ژمارەی دوکانەکان 470 دوکانی فەرمییە بە تەجاوزەکانیشەوە دەگاتە 530 دوکان، دوێنێش لە ئاگرەکەدا نزیکەی 300 دوکان سووتاون.\nبازاڕی سیمەکە یان بازاڕی حەی سەدام دەکەوێتە نێو گەڕەکی کوردستان لەناوەڕاستی شاری هەولێر و لەکاتی دروستبوونی تاوەکو ئێستا دوو جار سووتاوە، زۆرینەی ئەو کەسانەشی سەردانی ئەو بازاڕە دەکەن خەڵکی هەژار و کەم دەرامەتن.


كاری تەبشیری كریستیانەكان بەردەوامی ھەیە لەناوچەكە\nكاری تەبشیری كریستیانەكان بەردەوامی ھەیە لەناوچەكە\nبه رواری داگرتن : 2018-01-10 12:26\nبەدلیس - كاری تەبشیری كریستیانەكان ھەروەك لە شارەكانی ڕۆژھەلاتو ڕۆژئاوا ھەیە ئێستاش شاری بەدلیسی گرتۆتەوە.\nبەھۆی ھاتنی گەشتیارەكان لە ئەوڕوپا بۆ شارەكانی ڕۆژھەلاتو ڕۆژئاوای توركیا لە ئێستادا كاری تەبشیری شاری بەدلیسی گرتۆتەوە، ماوەیەك بەرلە ئێستا تەبشیریەكان لە شارەكانی باتمان، دیاربكر، ئورفە، غازی عنتاب، ھەوڵیان دەدا پەیڕەو بەرنامەی خۆیان بلاو بكەنەوە، بەلام ڕای گشتی كۆمەلگای ئاگادار كردەوە لە پلانەكانیان، كەچی ئێستا تەبشیریەكان لە شاری بەدلیس دەركەوتینەوە ھەوڵی بلاو كردنەوەی بەرنامەكەی خۆیان دەدەن، خاوەن دوكانێك نەی ویست ناوی بلاو بكرێتەوە بە İLKHAی وت چەند ڕۆژێكە 2 كەس بە ناو دووكانەكان دەگەڕێن بەمەبەستی بلاو كردنەوەی بەرنامەی خۆیان یەكێكیان ھاولاتی كەنەدایە ئەوەی تریان ھاولاتی ئەلمانیایە.\n"ھەوڵدەدەن گومان لەسەرپێغمبەر(درودی خوای لەسەر بێت) دروست بكەن"\nدووكاندارەكە وتی ئەو تەبشیریانە ھاتن بۆ دوكانی من وتیان ئایا دەتەوێت حەزوەتی عیسا بناسیت؟ منیش وتم بەڵێ، من لە ئەنتەرنێت سودم وەرگرتوە سەبارەت بە حەزرەتی عیسا، من ئەو ئایەتانەی لە قورئانی پیرۆز باسی حەزرەتی عیسا دەكان لە ڕێگەی بەرنامەی تایبەت نیشانم دان بەو شێوەیە ماوەیەك گفتۆمان بەردەوام بو، ئەوان بەشێوەیەكی گوماناوی باسی پێغمبەر(درودی خوای لەسەر بێت) دەكەن، دەیانەوێت ڕاستیەكان بشێوێنن ھەولەدەن لەڕێگەی شرینەمەنیو یاری مندالەكان بەھەلەدا بەرن چونكە ئەو شتانەیان لەگەڵ خۆیان دەگێڕا، داواكارین ھاولاتیان ئاگاداری ئەو كەسانەبن ھەروەھا پێویستە لەسەر كاربەدەستان نەھێڵن ئەو جۆرە كەسانە پەرە بە كارەكانیان بدەن لە ناو كۆمەلگاكەمان. (İLKHA)\nبليته كان عیسا،تەبشیری،گەشتیار، توركیا،بەدلیس،مندال،ئاگاداری


سەرۆکى فراکسیۆنى گۆڕان لە پەرلەمانى کوردستان رایدەگەیەنێت؛ پەکخستنى پەرلەمان و ئەنجامنەدانى دانیشتنەکان دەرەنجامى ململانێى پارتى و یەکێتییە و دەشڵێت: ئێمە وەک فراکسیۆنی گۆڕان جەخت دەکەینەوەى لەوەى چیتر درێژە بەو دۆخە نەدەن و هەوڵی لێکتێگەیشتن و چارەسەری لۆژیکی نێوان لایەنە سیاسیەکان بدرێ، بۆ چارەسەر و دەستپێکردنەوەى دانیشتنەکانى پەرلەمان گەڕانەوەیە بۆ ئەو پڕۆژەیەى فراکسیۆنى ئێمە ساڵێک لەمەوبەر و پێش ئەم روداوانە پێشکەشى سەرۆکایەتى پەرلەمانى کرد بۆ چارەسەرى یاساى هەڵبژاردن و کۆمیسیۆن.\nگوڵستان سەعید، سەرۆکى فراکسیۆنى گۆڕان لە پەرلەمانى کوردستان، لەبارەى دواین پێشهات و پەککەوتنى دانیشتنەکانى پەرلەمانەوە لە لێدوانێکدا بۆ سایتى (گۆڕان) ئاماژە بەوە دەکات؛ سەرۆکایەتی پەرلەمانی کوردستان دو مانگە کارەکانی خۆی بۆ دانیشتنەکانی پەرلەمان هەڵپەساردوە و کۆبونەوە ناکرێت، ئەوەش دەرئەنجامی ئەو ململانێیەیە کە لە نێوان پارتی و یەکێتی دایە لەسەر پۆست و پارە و گرفتێکی تریش ئەوەیە کە رێز لە ئیرادەی خەڵکی کوردستان ناگرن بە هەموو ڕەنگ و بیرو ڕا جیاوازەکانەوە و لە بەرژەوەندییەکانى خۆیانەوە بڕیار لەسەر ئەنجامدان یان ئەنجام نەدانی دانیشتنە یاسایییەکانی پەرلەمان دەدەن کە لەئێستادا دەبو پەرلەمان گرفتی هەمواری یاسای هەڵبژاردنی بکردایەتە پێشینەی کارەکانى کە لە ساڵی ٢٠٢١ ەوە ئێمە وەک یەکەم و تاکە فراکسیۆن پێشنیازی یاساییمان پێشکەش کردوە، "بەڵام نەکرایە بەرنامەی کاری دانیشتنەکانی پەرلەمان تا بەهۆیەوە کەوتینە ئەو قەیرانەی کە هەیە".\nدەشڵێت: بە پێویستی دەزانین پەرلەمان و سەرۆکایەتیەکەى نەبنە بەشێک لە ململانێکان، بەڵکو فشار لە کۆی هێز و لایەنە سیاسیەکان بکەن و بیانخەنە سەر مێزی گفتوگۆ و چارەسەری ئەو دۆخە نەخوازراوەی هەرێمی کوردستان بکەن، ئەو هەمو قەیران و گرفتانەی هاووڵاتیانی تیادان بەهەند وەربگرن و چارەسەری پێویستی بۆ گرفتی داهات و مووچە و نەبوونی هەلی کار و خراپی ڕەوشی دڵنیایی پاراستنی هاووڵاتیان لە کوشتن و تاوان و نەبوونی خزمەتگوزاریەکانی تەندروستی و پەروەردە و پاراستنی ژینگە و پاککەرەوەکان لە ئەستۆ بگرن".\nهەروەک جەخت دەکاتەوە لەوەى ئەو هەوڵەى ئێستا هەیە بۆ بێ رۆڵ کردنی پەرلەمانە لە چاودێری کردن و بەدواداچون بۆ دامەزراوەکانى حکومەت و دەرکردنى ئەو یاسا گرنگ و هەنوکەییانەى رەهەندى نیشتیمانییان هەیە.\nلەبارەى هەڵوێستى فراکسیۆنى گۆڕانیشتەوە، ناوەڕۆکى یاداشتەکەى ئەمڕۆى فراکسیۆنەکە دوپات دەکاتەوە و دەڵێت: ئێمە وەکو فراکسیۆنی گۆڕان پێمان گرنگە چیتر درێژە بەو رەوشە نەدرێت و دەرگای پەرلەمان داخرێ، دەبێ هەوڵی لێک تێگەیشتن و چارەسەری لۆژیکی نێوان لایەنە سیاسیەکان بدرێ لە پەرلەمان قەیرانەکە بەهۆی هەمواری یاسای هەڵبژاردن دروست بو، کە پێشتر ئێمە پرۆژەمان بۆ چارەسەری پێشکەش کردبو.


ئامادەبوونی هێزە ئەمنییەکان لەگردبوونەوەی مامۆستایانی مەریوان؛ وتووێژ لەگەڵ شەعبان محەمەدی -\nڕۆژی پێنج‌شەمە ٢٢ی ڕەزبەری١٤٠٠، دوای بانگەوازی “شوورای هەماهەنگیی ڕێکخراوە پیشەییەکانی فەرهەنگیانی ئێران”، مامۆستایانی شاغڵ و خانەنشین‌کراو لە ناڕەزایەتی بە بەڕێوەنەچوونی پلەبەندی، یەکسان‌سازیی مووچەی مامۆستاینی خانەنشین و پێشێل‌کردنی مافەکانی قوتابیان لە بواری پەروەردەدا، لە بەرامبەر ئیدراەی ئامووزش و پەروەرشی زۆربەی شارەکانی ئێران‌دا گردبوونەوە.\nشوورای هەماهەنگی بە دەرکردنی بڕیارنامەی کۆتایی و خوێندنەوەی لە لایەن ئەندامەکانییەوە لە گردبوونەوەی ناڕەزایەتییەکانی مامۆستایانی شاغڵ و خانەنشین‌کراوی زیاتر لە ٣٣ شاری ئێران، جەختی کردۆتەوە کە لە ئەگەری بەردەوامیی کەمتەرخەمیی دەسەڵات بەرامبەر بە خواست و داواکارییەکانیان، ناڕەزایەتیی فەرهەنگییانی بە شێویەکی بەرین‌تر درێژەی دەبێت.\nلەگەڵ “شەعبان محەمەدی”، مامۆستای خانەنشین‌کراو و ئەندامی شوورای هەماهەنگیی ڕێکخراوە پیشەییەکانی فەرهەنگیانی ئێران لەم بارەوە وتووێژمان کردووە. ئەو جگە لە ئەندامەتی لە شوورای هەماهەنگی‌دا، ئەندامی “ئەنجومەنی سێنفیی مامۆستایانی مەریوان”یشە وەک یەکێک لە ئەنجومەنەکانی سەر بە شوورای هەماهەنگی.\nبە گوتەی شەعبان محەمەدی، تەوەرە سەرەکییەکانی گردبوونەوەی ناڕەزایەتیی مامۆستایانی شاغڵ و خانەنشین‌کراوی ڕۆژی ٢٢ ڕەزبەری ١٤٠٠، داواکاریی سێ بنەمای پلەبەندیی مامۆستایان، یەکسان‌سازیی مووچەکان بۆ مامۆستایانی خانەنشین و هەڵوەشاندنەوەی تایبەتی‌کردنەوەی پەروەردە واتە بەرگری‌کردن بوو لە مافەکانی قوتابیان لە ڕێگەی پێداگری‌کردن لەسەر خوێندنی بێ‌بەرامبەر، دادپەروەرانە و بە کوالێتی.\nئەو بە ئاماژەدان بە بارودۆخی لەرزۆکی ئابووریی ئێران، بە تایبەت لە دۆخی کۆرۆنایی دوو ساڵی ڕابردوودا، پێیوایە بە درێژایی چوار دەیەی ڕابردوو، فەرهەنگیانی شاغڵ و خانەنشین‌کراو هیچ‌کات تا ئەم ڕادەیە لە باری ئابووری و بژێوییەوە نەکەوتوونەتە ژێر گوشارەوە. لەم ڕووەوە، یەکەم خواستی مامۆستایانی شاغڵ، سوود بردنە لە مووچەی و ئیمتیازەکانی لانیکەم لە سەتا ٨٠ی مووچە و ئیمتیازەکانی ئەندامانی دەستەی زانستیی زانکۆکان و ڕەت‌کردنەوەی تەواوەتیی زیادکردنی کاتی کارکردنی مامۆستایان لە ٢٤ کاتژمێرەوە بۆ ٣٠ کاتژمێر.\nمحەمەدی دەڵێت خانەنشین‌کراوان سەرباری بەڕێوەبردنی تەواوەتیی “یاسای بەڕێوەبەرایەتیی خزمەتگوزارییەکان”، خوازیاری یەکسان‌سازیی مووچەکانی مامۆستایانی خانەنشین‌کراون بە شێویەکی تەواوەتی: “دەوڵەت سەرباری پێنەدانی پاشەکەوتەکانیان و قەرزی خانەنشین‌کراوان، تەنانەت پاداشتی کۆتایی خزمەتی ساڵی پار(١٣٩٩)یشی پێ‌نداون و لەم ڕووەوە قەرزداریانە. قەرزەکانی دەوڵەت بە مامۆستایانی خانەنشین‌کراو لە کاتێک‌دایە کە ڕادەی هەڵاوسان بە شیوەیەکی سەیر زیادی کردووە و بەهای پارەی نەتەوەیش گەلێک دابەزیوە. کەلێنی نێوان داهات و تێچوو، خەریکە زۆربەی مووچەخۆران، بە تایبەت فەرهەنگیان قووت دەدات.”\nئەم مامۆستا خانەنشین‌کراوە جگە لە ئاماژەدان بە گرینگیی پەڕگیری داخوازیی سێهەم، واتە هەڵوەشاندنەوەی تایبەتی‌کردنەوەی خوێندن، بەرگری‌کردن لە مافەکانی قوتابیان لە ڕێگەی جەخت‌کردنەوە لەسەر خوێندنی بێ‌بەرامبەر، دادپەروەرانە و بە کوالێتی بۆ زۆرینەی خەڵکی کەم‌داهاتی ئێران کە کەوتوونەتە تەنگەژەی ئابووریی ئێستای ئێرانەوە، بە پێویست و حەتمی دەزانێت.\nئەو دەڵێت: “پەروەردەی بێ‌بەرامبەر بۆ قوتابیان بە مانای بەرگری‌کردنە لە زۆرینەی خەڵکی کەم‌داهات و چین‌وتوێژە لاوازەکان، لەوانە کرێکاران. چونکە زۆربەیان بە هۆی بڵاوبوونەوەی ترسناکی پەتای کۆرۆنا لە ئێران لە دوو ساڵی ڕابردوودا و نەبوونی تەبلێت، تێلێفۆنی زیرەک/سمارت و ئینتێرنێت، لە پرۆسەی خوێندنی ئۆن‌لاین بێ‌بەش بوون. تاکوو ئێستایش زۆرینەی خەڵک، بە تایبەت خەڵکی ناوچە بێ‌بەش‌کراوەکان و پەرەنەسەندووەکان، لەوانە کوردستان، بێ‌بەش بوون لە درێژەدانی خوێندن و ئامادەبوون لە وانە ئۆن‌لاینەکان‌دا. لە لایەکی‌ترەوە، دەوڵەت لە باتی پشتیوانی و بەهێزکردنی ناوەندە پەروەردەییەکانی خۆی، لە ڕێگەی تایبەتی‌کردنەوەی قوتابخانەکان و ناوەندە فێرکارییەکانی ئەو وڵاتەوە، بە شێوەیەکی کرداری بەشێکی بەرچاوی خەڵکی ئێرانی لە نیعمەتی خوێندن بێىەش کردووە. شایانی باسە کە بێ‌توانانیی دارایی خەڵک لە دابین‌کردنی کەرەستەکانی خوێندنی ئۆن‌لاین یاخود بێ‌توانایی لە ناونووس‌کردنی منداڵەکانیان لە قوتابخانە تایبەتەکان‌دا، خەڵکی پاڵناوە بەرەو هەڵدێری ترسناکی پەڕگیری نەخوێندەواری لە هەموو کۆمەڵگادا.”\nڕۆژی پێنجشەممە ٢٢ی ڕەزبەر، گردبوونەوەی ناڕەزایەتیی مامۆستایانی شاغڵ و خانەنشین‌کرا پتر لە ٣٣ شاری ئێرانی گرتەوە بەڵام ئامادەبوونی سەدان کەس لە فەرهەنگیانی مەریوان لە گردبوونەوەی ناڕەزایەتی لە بەرامبەر ئامووزش و پەروەرشی ئەم شارە، دەنگدانەوەیەکی بەرینی لە تۆرە کۆمەڵایەتییەکان و میدیاکان‌دا هەبووە.\nشەعبان محەمەدی بە ئاماژەدان بە پشتیوانی و پێشوازیی کۆمەڵگای فەرهەنگیان لە بانگەوازەکەی شوورای هەماهەنگیی ڕێکخراوە پیشەییەکانی ئێران، لە پێوەندی‌دا بە ئامادەبوونی بەرینی فەرهەنگییانی مەریوانەوە لە گردبوونەوە ناڕەزایەتییەکەدا بە “ئێران‌وایەر”ی وت: “گردبوونەوە ناڕەزایەتییەکەی فەرهەنگیانی مەریوان لە کاتژمێر ١٠ی بەیانییەوە تا ١٢ی نیوەڕۆ درێژەی هەبوو. ئەگەرچی ئامارێکی ورد لە ژمارەی ئامادەبوان لە بەردەست‌دا نییە بەڵام دەوری هەزار تا هەزار و ٢٠٠ کەس لە مامۆستایانی ژن و پیاوی شاغڵ و خانەنشین‌کراو لەم گردبوونەوەدا بەشدارییان کرد. ئامادەبوونی بەرچاو و بەرینی خەڵکی مەریوان لە ڕاستی‌دا دەرخەری تووڕەیی ئەو فەرهەنگیانە بوو کە لە دەست کەمتەرخەمیی بەرپرسانی پێوەندی‌دا بەرامبەر خواست و داواکارییەکانیان وەزاڵە هاتوون.”\nئەو لە پێوەندی‌دا بە شێوازی ڕووبەڕووبوونەوەی ناوەندە ئەمنییەتییەکانی مەریوان لەگەڵ ناڕازیان لە مەریوان وتی: “پێش و پاش بەڕێوەچوونی گردبوونەوەی ناڕەزایەتی، تا جێگایەک ئاگادار بم [تا کاتی نووسینی ئەم ڕاپۆرتە]، کەس لە لایەن ناوەندییە ئەمنییەتییەکانەوە دەسگیر یان بانگ نەکراوە. چونکە ئەنجومەنی سێنفیی مەریوان پێش بەڕێوەچوونی گردبوونەوەکە، زۆر ڕاشکاوانە بە بەڕێوەبەرایەتیی ئامووزش و پەروەرشی مەریوانی ڕاگەیاند مادامێک ناڕەزایەتییەکانی ئێمە پیشەییە نەک سیاسی، ئەگەر هێزە ئەمنییەتییەکان دەستیێوەردان بکەن، گردبوونەوە و ناڕەزایەتییەکان دەبەینە ناوەندی شار (چوڕیانی شەبڕەنگ).”\nمحەمەدی بە ئاماژەدان بە گردبوونەوەی ناڕەزایەتیی بەرینی ئێران لە سێی ڕەزبەری ١٤٠٠ بە بۆنەی دەسپێکردنی ساڵی نوێی خوێندنەوە وتی: “ژمارەیەک لە هاوپیشەکانی ئێمە لە شارەکانی سەوڵاوا و مەریوان‌دا چەند ڕۆژ پێش بەڕێوەچوونی گردبوونەوە ناڕەزایەتییەکەی سێ ڕەزبەر، لە لایەن هێزە ئەمنییتەییەکانی ئەم دوو شارەوە بانگ کران و هۆشدارییان پیدرا کە لە ناڕەزایەتییەکانی مامۆستایان‌دا بەشداری نەکەن.”\nئەو بەڵام چوونییەتیی ڕووبەڕووبوونەوەی فەرهەگیانی مەریوانی لەگەڵ هێزە ئەمنییەتییەکان لە گردبوونەوە ناڕەزایەتییەکەی ڕۆژی پێنجشەممەی بەرز نرخاند و بە جێگای سەرنجی زانی.\nبە گوتەی ئەم مامۆستا خانەنشین‌کراوە، هێزە ئەمنییەتییەکان پێش ئامادەبوونی ناڕازییان، لە شوێنی بەرێوەچوونی ناڕەزایتییەکان‌دا جێگرکران و تەنانەت لە کاتی بەرێوەچوونی گردبوونەوەکەدا، هاتنە نێو ناڕازییانەوە و فیلمیان لێ‌هەڵگرتوون: “خەڵک زۆر بەلایانەوە ئاسایی بوو. تەنانەت هەندێک لە فەرهەنگیان پێان دەوتن ورنە پیشەوە و فیلم لە خەڵکەکە هەڵبگرن بۆ ئەوەی بزانن داخوازییەکانی ئێمە پیشەیی و سێنفین. پێمان وتن داخوازییەکانی ئێمە نەک داخوازیی فەرهەنگیان بەڵکوو داخوازیی زۆرینەی خەڵکی ئێران لەوانە خۆتان و منداڵەکانتانیشە. تەنانەت هەندێک لە ناڕازییان پێیان دەوتن بۆ بوونەتە گوێ لە مشتی حکوومەتێکی ئیستبدادی و هاتوون بۆ سەرکوتی ئێمە؟ مەگەر وەدی‌هاتنی خواست و داخوزییەکانی ئێمە بەرگری‌کردن نییە لە مافەکانی ئێوە و منداڵەکانتان؛ کەواتە بۆ نایەنە ڕیزی ئێمەوە.؟”\nمحەمەدی لە پێوەندی‌دا بە دەسەڵات و توانای بەرپرسانی پێوەندی‌دار بۆ چارەسەرکردنی کەرتی پەروەردە و وەدی‌ههێنانی داخوازییەکانی فەرهەنگییان پێیوایە: “زۆربەی دام‌ودەزگاکانی سەر بە وەزارەتی ئامووزش و پەروەرش توانانی هەنگاوی کردارییان بۆ جێبەجێ‌کردنی خواستی فەرهەنگیان نییە و پێ‌دەچێت بەڕێوەبردنی بڕیارنامەکانی ناوەندەکانی سەرووی خۆیان کەوتوونەتە پێش داخوازی و خواستەکانی ئێمەوە. هەڵکشانی ناڕەازیەتییەکان و پەرگیربوونیان لە زۆربەی شارەکانی ئێران، بێ‌گومان دەرخەری لاوازی و بێ‌توانایی دەوڵەتە لە چارەسەرکردنی کێشە ئابوورییەکان و خواستە ڕەوا و بەرحەقەکانیان.”\nشەعبان محەمەدی وتی ئەگەر ڕەوتی کەمتەرخەمیی بەرپرسانی پێوەندی‌دار بەرامبەر خواستەکانی فەرهەنگیان بەردەوام بێت، ئەگەری بەڕێوەبردنی گردبوونەوەی ناڕەزایەتیی بەرین‌تر لە لایەن مامۆستایانی شاغڵ و خانەنشین‌کراو بە دوور نازانێت: “کۆمەڵگای فەرهەنگیان چونکە بڕوای وایە کە ناڕەزایەتییەکانی هاوشانە لەگەڵ ناڕەزایەتیی کرێکاران و چین‌وتوێژە کەم‌داهاتەکانی کۆمەڵگادا، پشتیوانی و پاڵپشتیی باقیی توێژەکانی کۆمەڵگا بۆ پەیوەست‌بوون بە گردبوونەوەی ناڕەزایەتیی بەرین‌تر بە پێویست و حەتمی دەزانێت. چونکە بڕوای بەوە هەیە که هاوکاری و نزیک‌بوونەوەی ناڕەزایتییە کرێکارییەکان و فەرهەنگیان، لابردنی ستەم، هەڵاواردن و نایەکسانی بە دوای خۆی‌دا دەهێنێت.”\nPrevious ڕێپێوانی ناڕەزایی کۆڵبەرێکی مەریوانی بە دوو لاقی دەسکرد و عەرەبانەوە\nNext تۆمەتی بەغی بەپێی دانپێدانانی زۆرەملی؛ سێ شارۆمەندی کورد پاش ٩ مانگ دادگایی نەکراوان\nبەکارهێنانی چەکی جەنگی بۆ دەسگیرکردنی هاوڵاتیان کورد لە گوندەکانی کوردستان\nهەڕەشەی دەرکردن لەبەر داخوازیی پیشەیی؛ لە ڕاهداریی پارێزگای کوردستان‌دا چ باسە؟


لیستی 105ی یەكێتی بانگەشە دەستپێدەكات\nلە ئەمڕۆوە لیستی 105، لیستی یەكێتیی نیشتمانیی كوردستان بەسەرۆكایەتیی قوبادی مام جەلال، دەست بە بانگەشەی خۆی دەكات بۆ ناساندنی بەرنامە‌و ستراتیجی لیستەكە.\nلیستی 105 هەڵقوڵاوی دیدی یەكێتییانەیە، پشتبەستووە بە ئەزموونی یەكێتییەكەی كۆمەڵانی خەڵك لە شۆڕش و لە حوكمڕانیدا. كە ئاوێتەی پێویستییەكانی ئەمڕۆی كۆمەڵی كوردەواری كراوە و چوار ساڵی داهاتوو تیمێكی دڵسۆز دەخاتە خزمەتی تێكۆشانی پەرلەمانی و حكومەتییەوە.\nلیستی 105 لە چوار ساڵی داهاتوو بۆ پتەوكردنی یەكێتیی ریزەكانی گەلی كوردستان بە ئامرازی دیموكراسی و هەڵبژاردن، دەخوازێت كوردستانییان لە دەوری ئامانجی خزمەتگوزاری و نیشتمانی ئەوتۆ كۆببنەوە كە بتوانرێت شێلگیرانە بەدیبێت. ئامانجی (بۆ.. ئارامی، هەلی كار، خزمەت).\nبەرنامەكە گەرەكێتی گرفتەكانی چەند ساڵی رابردوو تێپەڕێنێت و ئاسۆی فراوانی گەشەپێدانی هەمەلایەنە دەست پێبكرێتەوە. چونكە گەلی كوردستان شایانی ئەوەیە چاكترینی بۆ بكرێت، پاشەكەوتی گوزەرانی وەك خۆی لێ بكرێتەوە و بگرە دوای ئەوەش چاوی لە رەوتی گەشەی بەردەوامە.\nبەرنامەكە لە ناوجەرگەی واقیع و لەسەر رێبازی یەكێتی و سێ (خ)یكە دامەزراوە كە سەرۆك مام جەلال دەیووت: «پشت بە خوای خۆمان، خەڵكی خۆمان و خودی خۆمان دەبەستین». دوای ئەوەش چی زیاتر هات لە پشتیوانی هەلومەرجی خۆیی و بابەتی ئەوا خێری سەربارە.\nبەرەو سەركەوتنی 105، سەركەوتنی خەڵكی كوردستان لە ئامانجی یەكێتی و یەكڕیزی و دیموكراسییەكی پایەدار و كوردەوارییەكی گەشەكردوو و ئاوەدان.\nپه‌یامی سه‌رۆكی لیستی 105ی یه‌كێتیی\nبه‌وێنه.. كاندیدانی یه‌كێتی بناسه\nناوی كاندیده‌كانی یه‌كێتی بۆ هه‌ڵبژاردنی په‌رله‌مان\nبە وێنە.. ئامادەكاری بۆ بانگەشەی لیستی 105 لە راپەرین\nكۆسرەت رەسوڵ: یەكێتی دەكەینەوە بە یەكێتییەكەی جاران\nقوباد تاڵەبانی: دەمانەوێت لە راپەرینەوە راپەرینێكی نوێ دروست بكەین\nیه‌كێتی به‌شێوازێكی مه‌ده‌نییانه بانگه‌شه ده‌كات\nپه‌یامی لێپرسراوی ده‌زگای هه‌ڵبژاردنی ی.ن.ك\nگه‌رمیانییه‌كان بانگه‌شه بۆ لیستی 105 ده‌كه‌ن\nیەكێتی كاتی ئاهەنگە گەورەكەی سلێمانی ئاشكرادەكات\nوێنە..سەرۆكی لیستی 105ی یەكێتی لەپشدەر خانەوادەی شەهیدان بەسەر دەكاتەوە\nبه ئاماده‌بوونی قوباد تاڵه‌بانی ۆركشۆپێكی وه‌رزشی به‌ڕێوه‌ده‌چێت\nكاندیده وه‌رزشكاره‌كانى لیستى ژماره 105 بناسه\nحاكم قادر:لیستەكەمان لەپەرلەمان و حكومەتی داهاتوو سەرمەشقی گۆڕانكاریی ریشەیی دەبێت\nلیستی ١٠٥ی یەكێتی لەپارێزگای هەڵەبجە كەرنەڤاڵی جەماوەری سازدەكات\nقوباد تاڵەبانی: سلێمانی و یەكێتی دووانەی دانەبڕاون\nقوباد تاڵەبانی: یەكێتی دەبێتەوە بەهێزی یەكەم\nقوباد تاڵه‌بانی له‌گه‌ڵ چین و توێژه‌كانی پایته‌ختی ئاشتی كۆده‌بێته‌وه\nشۆڕش ئیسماعیل: هەڵبژاردەكەمان سەرخستنی لیستی شەهیدانە\nحاكم قادر: نازی كه‌سوكاری شه‌هیدان هه‌ڵبگرن\nمەلا بەختیار:سوارچاكمان كردۆتە سەرقافڵەی لیستەكەمان\nلیستی 105 پارێزه‌ری به‌رژه‌وه‌ندییه‌كانی خه‌ڵكی كوردستانه\nهه‌ڵه‌بجه.. كاندیدانی لیستی 105 به‌ڵێن دووپاتده‌كه‌نه‌وه\nقوباد تاڵەبانی: مێژووی هەڵەبجە پڕیەتی لە ئازایەتی\nقوباد تاڵه‌بانی پێنجوێن و سه‌یدسادق و ھه‌ڵه‌بجه‌ی تازه به‌سه‌ر ده‌كاته‌وه\nقوباد تاڵه‌بانی: ده‌سه‌ڵات بۆ پارێزگا و قه‌زا و ناحییه‌كان ده‌گێڕینه‌وه\nقوباد تاڵه‌بانی: دوو هه‌زار كارگه دروستده‌كه‌ین\nقوباد تاڵه‌بانی: پاشه‌كه‌وتی مووچه ناھێڵین\nمه‌حمود سه‌نگاوی: یه‌كێتی ئێستا له‌ناو خۆیدا ته‌بایه\nقوباد تاڵەبانی: بۆ ماوەیەك بانگەشەی هەڵبژاردن رادەگرم\nده‌رباز كۆسره‌ت: به‌هێزبوونی یه‌كێتی به‌هێزبوونی خزمه‌تكردنه\nسه‌دان كادیری چوارحزبی كوردستانی ده‌چنه ناو یه‌كێتییه‌وه\nقوباد تاڵه‌بانی سه‌ردانی كۆیه ده‌كات\nیه‌كێتی ھه‌میشه ده‌ستپێشخه‌ری ئاشته‌وایی بووه\nقوباد تاڵه‌بانی: له كۆیه‌وه سه‌ركه‌وتنی یه‌كێتی راده‌گه‌یه‌نین\nبۆ ئەوەی دەنگت بەفیڕۆ نەڕوات\nقوباد تاڵەبانی كاتی گەڕانەوەی هێزو هاوسەنگی بۆ كوردستان ئاشكرادەكات\nحاكم قادر: یەكێتییەكان بەدەنگەكانیان سندوقەكان سەوز پۆش بكەن\nهەولێر.. گەنجان تیم بۆ سەرخستنی لیستی 105ی یەكێتی دروستدەكەن\nكۆسرەت رەسوڵ:لەسەرمانە كار بۆ سەرخستنی لیستی 105 بكەین\nهه‌ولێر سه‌وزپۆش ده‌كرێت\nلێپرسراوی مەڵبەندی سۆرانى (ی.ن.ک) بالیسان بەسەردەکاتەوە\nحاكم قادر: پته‌وكردنی ژێرخانی ئابووری كارنامه‌ی لیستی 105ه\nبەرنامەی لیستی 105ی یەكێتی بۆ پەرلەمان\nشاڵاو كۆسره‌ت: یه‌كێتی وه‌ك مناره‌ی چۆلی به‌رامبه‌ر یارونه‌یار ده‌وه‌ستێته‌وه\nبروسكه‌یه‌ك له قوباد تاڵه‌بانی-یه‌وه بۆ خه‌ڵكی هه‌ولێر\nحاكم قادر رۆڵی به‌رچاوی كادیرانی یه‌كێتی له‌حكومه‌تدا به‌رز هه‌ڵسه‌نگاند\nیه‌كێتی: له‌پێشێلكاریه‌كانی به‌رامبه‌رمان بێده‌نگ نابین\nپیره‌مه‌گرونیش ده‌نگی بۆ لیستی 105 ی یه‌كێتییه\nكه‌رنه‌ڤاڵی بانگه‌شه‌ی لیستی 105ی یەكێتی له‌بازیان ده‌ستی پێكرد\nلاهور شێخ جەنگی: بە نەیارانی یەكێتی دەڵێم سنوور مەبەزێنن\nراگەیەنراوێك لە قوباد تاڵەبانییەوە\nقوباد تاڵەبانی:هەولێر لەسەر هیچ لایەن و دەسەڵاتێك قۆرغ نابێت\nوێنه.. قوباد تاڵه‌بانی گه‌ڕه‌كی شه‌ھیدانی یه‌كێتی له‌ھه‌ولێر به‌سه‌ركرده‌وه\nسه‌عدی پیره: یه‌كێتی گه‌ره‌نتی ئازادی رۆژنامه‌گه‌رییه\nدەرباز كۆسرەت: سەرخستنی لیستی 105 ئەركی هەموومانە\nپەیامێك لەقوباد تاڵەبانییەوە بۆ پزیشكان و كارمەندانی تەندروستی\nبۆ له‌قوباد تاڵه‌بانی ده‌ترسن؟!\nحاكم قادر: لایەنە سنور بەزێنەكان ئاشكرا بكرێن\nپه‌یامێک بۆ پێشمه‌رگه دێرینه‌کان و هه‌وادارانی یه‌کێتیی نیشتیمانیی کوردستان\nبەوێنە.. قوباد تاڵەبانی سەردانی دۆڵی رۆستێ دەكات\nقوباد تاڵەبانی: کەیسی گەنجەكە بەهی خۆمانی دەزانین\nبه‌وێنه.. سه‌ردانی قوباد تاڵه‌بانی بۆ دۆڵی خانه‌قا\nیه‌كێتی سكاڵا له‌سه‌ر كه‌ته‌ر وه‌شێنێكی بندیوار تۆمار ده‌كات\nحاكم قادر: بۆ پاراستنی سه‌روه‌ری یاسا ده‌نگ بده‌ن به لیستی 105\nقوباد تاڵه‌بانی: یه‌كێتی 30ی ئه‌یلول سه‌ركه‌وتنی گه‌وره له بادینان تۆمار ده‌كات\nحاكم قادر: گەنجانی یەكێتی نەوەی داهاتووی پێشخستنی گەلن\nوێنه.. قوباد تاڵه‌بانی له نێو لایه‌نگرانی یه‌كێتی له زاخۆ\nله یه‌كێتیه‌كی سلێمانییه‌وه بۆ یه‌كێتییه‌كانی هه‌ولێرو بادینان\nمەحمود سەنگاوی: قوباد تاڵەبانی بەبرژانگەكانی چاوم دەپارێزم\nسه‌دان هه‌ڵسوڕاوی گۆڕان ده‌گه‌ڕێنه‌وه ماڵه گه‌وره‌كه‌ی یه‌كێتی\nقوباد تاڵه‌بانی: به‌ڵێنێك ناده‌ین بۆمان جێبه‌جێ نه‌كرێت\nلیستی برایه‌تی: ڕێژه‌ی 32% ناده‌ستورییه و ڕه‌تیده‌كه‌ینه‌وه\nشاڵاو كۆسره‌ت: یه‌كێتی له هه‌ولێر سه‌ركه‌وتنی گه‌وره به‌ده‌ست ده‌هێنێت\nقوباد تاڵه‌بانی: ھه‌فته‌یه‌ك ماوه بۆ سه‌ركه‌وتنێكی گه‌وره‌و مێژوویی\nعه‌شیره‌تی ئاكۆ پشتیوانی بۆ لیستی 105ی یه‌كێتیی دووپاتده‌كه‌نه‌وه\nله گه‌رمیان و سلێمانی گه‌وره‌ترین كه‌رنه‌ڤاڵی لیستی 105 به‌ڕێوه‌ده‌چێت\nمه‌ڵبه‌ندی سێ : ئه‌مجاره یه‌كێتی سه‌ركه‌وتنێكی گه‌وره تۆمار ده‌كات\nقوباد تاڵه‌بانی بۆ سه‌رخستی لیستی 105 له گه‌رمیانه\nده‌ربه‌ندیخان.. قوباد تاڵه‌بانی بازاڕ و كاسبكاران به‌سه‌رده‌كاته‌وه\nماراسۆنێك بۆ پشتگیریى له لیستی 105 ده‌كرێت\nڕێکخستنەکانی ئەڵمانیا.. سەرکەوتنی لیستی 105 سەرکەوتنی گەلەکەمانە\nسه‌رۆكی لیستی 105 له‌گه‌ڵ ژنان و كچانی گه‌رمیان كۆده‌بێته‌وه\nگه‌رمیان.. كه‌رنه‌ڤاڵی جه‌ماوه‌ری گه‌وره‌ی لیستی 105 به‌ڕێوه‌ده‌چێت\nهه‌ولێر..ئه‌فسه‌ران و په‌له‌داران: ده‌نگمان بۆ لیستی 105 ی یه‌كێتییه\nبه‌رده‌ره‌ش سه‌وز پۆش كرا\nڤیدیۆ.. سه‌رۆكی لیستی 105 كاسبكارانی ناحیه‌ی رزگاری به‌سه‌رده‌كاته‌وه\nقوباد تاڵه‌بانی په‌رده له‌سه‌ر وێنه‌ی شه‌هید حسێن مه‌نسور لاده‌دات\nبێگه‌رد تاڵه‌بانی: ئه‌وانه‌ی كه‌ركوكیان جێهێشت پێش هه‌موان له به‌غدابوون\nبۆ سه‌رخستنی لیستی یه‌كێتی خزمه‌تی ته‌ندروستی پێشكه‌ش ده‌كرێت\nحاكم قادر: كورته‌باڵاكان دووجار سه‌ربه‌رزی كۆمه‌ڵگاكه‌مانن\nكاندیدێكی لیستی سەردەم دەگەڕێتەوە ناو ریزەكانی یەكێتی\nقوباد تاڵەبانی: گەرمیان قەڵای سەوزی یەكێتییە\nبه‌وێنه.. كه‌رنه‌ڤاڵی جه‌ماوه‌ری لیستی 105 ی یه‌كێتی له گه‌رمیان\nقوباد تاڵه‌بانی : به ده‌نگی ئێوه هاوسه‌نگی ده‌گێڕینه‌وه\nیه‌كێتی له‌سلێمانی ئاهه‌نگی كۆتایی بانگه‌شه‌ی هه‌ڵبژاردن ئه‌نجامده‌دات\nزێباری: نابێت یه‌ك حزب حوكمڕانیی دهۆك بكات\nمەحمود سەنگاوی:دەبێت هەڵمەتی دەرگا بەدەرگا بكرێت بۆ سەرخستنی یەكێتیی\nوەستا رەسوڵ: بە دەنگەكانمان هەولێر و سەری ڕەش دەهەژێنین


له خانه‌قین و جه‌له‌ولا جێگۆڕكێ به هێزه‌كان ده‌كرێت\nدیاله، 2018، هه‌ڵمه‌تێكی هێزه‌كانی پۆلیسی فریاكه‌وتن له‌سنوری قه‌زای خانه‌قین فۆتۆ: هاوڕێ ئازاد\nهێزه‌كانی پۆلیسی فریاكه‌وتنی دیاله، له هه‌ردوو ناوچه‌ی خانه‌قین و جه‌له‌ولا پاشه‌كشێ ده‌كه‌ن، به ئامانجی پڕكردنه‌وه‌ی جێگاكانیان له‌لایه‌ن سوپای عیراقییه‌وه.\nئه‌مڕۆ چوارشه‌ممه 9ی نیسان، ئه‌و هێزه ئه‌منییه‌ی سه‌ر به‌وه‌زاره‌تی ناوخۆی عیراق، به فه‌رمی كشانه‌وه‌ی له قه‌زای خانه‌قین و ناحیه‌ی جه‌له‌ولا له پارێزگای دیاله ده‌ستپێكرد، دوای تێپه‌ڕینی چه‌ند هه‌فته‌یه‌ك به‌سه‌ر بڕیاره‌ی جێگۆڕێی هێزه‌كانی سنوره‌كه.\nعەقید غالب عەتییە، وتەبێژی فه‌رمانده‌یی پۆلیسی پارێزگای دیالە بە (کەرکوک ناو)ی وت "ئەمڕۆ دەستکراوە بە ئاڵوگۆڕکردنی ھێزەکان لە خانەقین و جەلەولا، ھێزەکانی پۆلیسی فریاکەوتنی دیالە پاشەکشێ دەکەن بۆ ناوچەیەکی تری دیالە، لە بەرامبەردا دوو فەوجی سوپا لە شوێنەکانیان جێگیر دەکرێن".\nبڕیاری ئه‌و ئاڵۆگۆڕه له‌كاتێكدایه، دۆخی ئه‌منی قه‌زای خانه‌قین ماوه‌یه‌كه به‌ره‌و باشی ده‌ڕوات، ئه‌وه‌ش دوای جێگیركردنی به‌شێك له هێزه‌كانی چوار لیوای حه‌شدی شه‌عبی له ده‌وروبه‌ری قه‌زاكه، كه به كامێرای پێشكه‌وتوو چاودێری ناوچه‌كه ده‌كه‌ن.\nبه‌وته‌ی عه‌قید غالب "کشانەوەی ھێزەکان لە چوارچێوه‌ی بڕیاره‌كانی گۆرانكارییه له دۆسیه‌ی ئه‌منی سنوره‌كه و كارێكی ئاساییه، چونكه پێشتر له ناوچه‌كانی تری دیاله ئه‌و هه‌نگاوه نراوه".\nهێزه‌كانی پۆلیسی فریاكه‌وتنی دیاله، له ناوچه‌كانی ده‌وروبه‌ری خانه‌قین خاڵی سه‌ربازییان هه‌بوو، له یه‌ك ساڵی رابردوودا به‌هۆی كرده‌وه جیاوازه‌كانه‌وه ده‌یان كوژراو و برینداریان هه‌بووه، باره‌گای سه‌ره‌كیی هێزه‌كه له باڵه‌خانه‌ی لقی 15ی پارتی دیموكراتی كوردستاندایه، دوای ئه‌وه‌ی ئه‌و حزبه له روداوه‌كانی 16ی ئۆكتۆبه‌ردا قه‌زاكه‌یان به‌جێهێشت و بڕیاره سوپای عیراقیش له هه‌مان شوێن جێگیربن.


10 ده‌وڵه‌مه‌ندترین یوتوبه‌ره‌كانی 2017\nبه‌ناوبانگترین و ده‌وڵه‌مه‌ندترین یوتوبه‌ره‌كانی دنیا بۆ ساڵی 2017 دیاری كران، ئه‌مه‌ش بووه هانده‌رێكی گه‌وره بۆ ئه‌و كه‌سانه‌ی حه‌ز ده‌كه‌ن وه‌ك یوتوبه‌ر ڤیدیۆ بڵاو بكه‌نه‌وه.\nله ساڵی 2005 تا ئێسته، ماڵپه‌ڕی یوتوب یه‌كێك بووه له‌و ماڵپه‌ڕانه‌ی زۆرترین به‌كارهێنه‌ریان له دنیادا هه‌یه، هه‌ندێك به‌كارهێنه‌ر ته‌نیا بۆ ته‌ماشاكردنی ڤیدیۆ و گۆرانیی كه‌سایه‌تییه به‌ناوبانگه‌كان سه‌ردانی یوتوب ده‌كه‌ن، به‌ڵام هه‌ندێك كه‌سی تر كه پێیان ده‌گوترێت یوتوبه‌ر، به‌كارهێنه‌ری به‌رده‌وامی ئه‌م ماڵپه‌ڕه‌ن، تێیدا ڤیدیۆی جیاواز و سه‌رنجڕاكێش بڵاو ده‌كه‌نه‌وه، به‌مه‌ش ناوبانگ و داهاتیان پێی به‌رز ده‌بێته‌وه.\nئه‌مه‌ش به‌ناوبانگترین و ده‌وڵه‌مه‌ندترین یوتوبه‌ره‌كانی ساڵی 2017 بوون:\n10. لیلی ساین خاوه‌نی 10 ملیۆن دۆلاره.\nڤیدیۆی كۆمیدی و موزیك له لاپه‌ڕه‌كه‌ی به ناوی ''superwomen" بڵاو ده‌كاته‌وه، 12.7 ملیۆن بینه‌ری هه‌یه.\n9. ڕیان تۆیسڕیڤیو خاوه‌نی 11 ملیۆن دۆلاره\nئه‌م منداڵه ته‌مه‌نی شه‌ش ساڵه، ڤیدیۆكانی ته‌نیا له هه‌ڵچڕین و كردنه‌وه‌ی جۆره جیاوازه‌كانی یاری منداڵان پێك هاتووه.\n8. سموث خاوه‌نی 11 ملیۆن دۆلاره\nسه‌ره‌تا له‌گه‌ڵ گرووپێك ڤیدیۆی كۆمیدی بڵاو ده‌كرده‌وه، به‌ڵام ئێسته به ته‌نیا له‌سه‌ر هه‌مان بوار كار ده‌كات و سه‌ركه‌وتنێكی زۆری به‌ده‌ست هێناوه.\n7. جه‌یك پاوڵ خاوه‌نی 11 ملیۆن و 500 هه‌زار دۆلاره.\nڤاینی كۆمیدی بڵاو ده‌كاته‌وه، سه‌ره‌تا له‌گه‌ڵ براكه‌ی ناسرا، كه پێكه‌وه ڤاینی كۆمیدیان بڵاو ده‌كرده‌وه، ئێسته هه‌ردووكیان ناوبانگێكی زۆریان په‌یدا كردووه، 12 ملیۆن بینه‌ری هه‌یه.\n6. فلێكس كێلبه‌رگ خاوه‌نی 12 ملیۆن دۆلاره.\nڤیدیۆی جۆره جیاوازه‌كانی یاری بڵاو ده‌كاته‌وه، 58 ملیۆن بینه‌ری له یوتوب هه‌یه.\n5. مارك فیشباچ خاوه‌نی 12 ملیۆن و 500 هه‌زار دۆلاره.\nڤیدیۆی كۆمیدی بڵاو ده‌كاته‌وه، به‌ڵام به شێوازێكی زیندوو و جیاواز، له ڤیدیۆكانیدا زۆرترین جووڵه ده‌كات، نزیكه‌ی 18 ملیۆن بینه‌ری هه‌یه.\n4. لوگان پاول خاوه‌نی 12 ملیۆن و 500 هه‌زار دۆلاره.\nئه‌مه براكه‌ی جایك پاوڵه كه له سه‌ره‌وه باس كرا، خاوه‌نی 14 بینه‌ره له یوتوب.\n3. گرووپی دود پێرفێكت خاوه‌نی 14 ملیۆن دۆلاره.\nئه‌مه‌ش دوو برای دووانه‌ن به ناوی "كوری و كوبی كۆتۆن" له‌گه‌ڵ سێ هاوڕێی تریان كه پێشتر خاوه‌نی گرووپێكی ناوداری تێنس بوون، فێڵ و تایبه‌تمه‌ندییه‌كانی وه‌رزش به گشتی و تێنس به تایبه‌تی بڵاو ده‌كه‌نه‌وه.\n2. ئیڤان فۆنگ خاوه‌نی 15 ملیۆن و 500 هه‌زار دۆلاره.\nكوڕێكی كه‌نه‌دی 25 ساڵه، ڤیدیۆی كۆمیدی بڵاو ده‌كاته‌وه، به‌ڵام ئه‌و شێوازه جیاوازه‌ی ڤیدیۆكانی پێ بڵاو ده‌كاته‌وه ئه‌م ناوبانگه زۆره‌ی پێ به‌خشیوه، چونكه زۆر به خزمه‌ت و گرنگییه‌وه كاره‌كه‌ی ده‌كات و پێوه‌ی ماندوو ده‌بێت.\n1. دانیال میدلتۆن خاوه‌نی 16 ملیۆن و 500 هه‌زار دۆلاره.\nبه گشتی ڤیدیۆكانی له‌سه‌ر یاری ماینكره‌فتن، ئێسته‌ش به یه‌كێك له پڕبینه‌رترین و به‌كارهێنه‌رترین یارییه‌كانی دنیا داده‌نرێت، دانیالیش ڕۆژانه ڤیدیۆی نوێیان بۆ بڵاو ده‌كاته‌وه.


مەسعود بارزانی: داوا له هه‌موو لایه‌ك ده‌كه‌م كێشه‌كانی خۆیان نه‌هێننه ناو كوردستان\nمەسعود بارزانی، سەرۆکی پارتی دیموکراتی کوردستان، پەیامێکی لەبارەی دەستگیرکردنی تۆمەتبارانی روداوەکەی هەولێر بڵاوکردەوەو دەڵێت "داوا له‌هه‌موو لایه‌ك ده‌كه‌م كێشه‌كانی خۆیان نه‌هێننه ناو كوردستان".\nئاوێنە: مەسعود بارزانی لەپەیامەکەیدا به‌گه‌رمی ده‌ستخۆشی لەئاسایش‌و دژه‌تیرۆرو سه‌رجه‌م ده‌زگا ئه‌منییه‌كانی كوردستان ده‌كات كه توانییان به‌زووترین كات تۆمەتبارانی روداوەکەی هەولێر دەستگیر بکەن، کە تورکێک‌و دو هاوڵاتی هەرێمی کوردستانی تیادا بونە قوربانی.\nئەمەی خوارەوە دەقی پەیامەکەی مەسعود بارزانی-یە:\nدوای كرده‌وه تیرۆریستییه‌كه‌ی ڕۆژی چوارشه‌ممه ١٧ی٧ی٢٠١٩، كه له یه‌كێك له رێستورانه‌كانی هه‌ولێر ڕووی دا و دیپلۆماتكارێكی توركیا و دوو هاووڵاتیی سڤیلی كوردستان بوونه قوربانی، خۆشبه‌ختانه ئه‌مڕۆ هێزه‌كانی ئاسایش و دژه تیرۆری كوردستان توانییان ئه‌نجامده‌ری سه‌ره‌كیی تاوانه‌كه و هاوكارێكیان ده‌ستگیر كرد.\nزۆر به گه‌رمی ده‌ستخۆشی له قاره‌مانه‌كانی ئاسایش و دژه تیرۆر و سه‌رجه‌م ده‌زگا ئه‌منییه‌كانی كوردستان ده‌كه‌م كه توانییان به زووترین كات تاوانباران ده‌ستگیر بكه‌ن و وه‌ك هه‌میشه سه‌لماندیان كه جێ متمانه و شانازین.\nهه‌روه‌ها سوپاس بۆ هاووڵاتیانی خۆشه‌ویست كه له‌و ماوه‌یه‌دا هاوكار و پشتیوانی هێزه ئه‌منییه‌كان بوون. خه‌ڵك و ده‌زگا ئه‌منییه‌كان جارێكی دی سه‌لماندیان كوردستان هه‌رگیز نابێته پێگه‌ی تیرۆر و هیچ تاوانبارێكیش له چاوی خه‌ڵكی دڵسۆزی كوردستان و هه‌ڵۆكانی ده‌زگا ئه‌منییه‌كانی كوردستان ون نابێت.\nهه‌ر لێره‌وه داوا له هه‌موو لایه‌ك ده‌كه‌م كێشه‌كانی خۆیان نه‌هێننه ناو كوردستان و نه‌بنه هۆی زیانگه‌یاندن به خه‌ڵكی كوردستان.\nدژه‌تیرۆرو پۆلیس ئاسایشه رفێنراوه‌كه‌ی یه‌كێتی رزگا...\nكۆمەڵی ئیسلامی: ئاسایشی هەولێر سێ فه‌قه‌راتی ئەندام...\nقوباد تاڵەبانی: رێگەنەدرێت هیچ رۆژنامەنوسێک لەدەرەوە...


دیندار زێباری: لە ماوەی ساڵی 2017 دا 34 كەس سزای لەسێدارەدانیان لە هەرێمی كوردستان بە سەردا سەپێندراوە\nسێ شەممە, 09 تشرینی یەکەم 2018 12:48\nهەرێمی كوردستان لەزۆر رووەوە گەشەكردن و پێشكەوتنی بەخۆیەوە بینیوە لە گشت بوارەكان بەتایبەت لە بواری یاسادانان و رێزگرتن لە بنەماكانی مافی مرۆڤ. حكومەتی هەرێمی كوردستان بە دیهێنانی دادپەروەری و پاراستنی مافی مرۆڤ بە ئامانجێكی سەرەكی خۆی دەزانێت و لە یاسای ژمارە (١٣)ی ساڵی ٢٠٠٧ لە ماددەی (٢) بە ڕوونی دەڵێت: (ئامانجی حكومەتی هەرێم بەدیهێنانی دادپەروەری و پاراستنی مافی مرۆڤە لە ڕێگای داڕشتنی یاساكان و جێبەجێ كردنیان بە شێوەیەك لەگەڵ بەڵگەنامە و پەیمانە نێودەوڵەتیەكانی تایبەت بە مافی مرۆڤ بگونجێت)، ئەو ئامانجەش لە كارەكانی دەزگاكانی وەزارەتی داد ڕەنگی داوەتەوە و پێكهاتەكانی وەزارەتی داد بەتایبەتیش ئەنجومەنی شورای هەرێمی كوردستان.\nسەبارەت بە رێزگرتن لە بنەماكانی مافی مرۆڤ د. دیندار زێباری، رێكخەری راسپاردە نێودەوڵەتییەكان گوتی "ھەبوونی یاسا یەكێكە لە پڕەنسیپە ھەرە سەرەكییەكانی مافی مرۆڤ و جێبەجێكردنیشی دادپەروەری و سەقامگیری بۆ سیستەمی گشتی دابین دەكات.لەسەر ئاستی نێودەوڵەتیش ئەو پەیماننامانەی تایبەتن بە مافی مرۆڤ و بەرهەم هاتوون خەسڵەتێكی یاساییان وەرگرتووە و خواستی هەر تاكێكی كۆمەڵگایە لە ژێر ڕۆشنایی ڕێساكانیدا بژیت و دان بە مافەكانی دابنرێت، بەبێ جیاوازی و بە شێوەیەكی یەكسان، پێویستە یاسا ناوخۆییەكانیش بە شێوەیەك دابنرێن لەگەڵ كڕۆكی مافەكانی مرۆڤ و پەیماننامە مرۆییە نێودەوڵەتییەكان بگونجێن، هەرچی سەبارەت بە رەوشی لەسێدارەدانە لەهەرێمی كوردستان پێویستە ئاماژە بەوە بكرێت كە رێژەكە زۆر كەم بووەتەوە و تەنانەت لە هەندێك كەیسی تایبەت نەبێت ئەم سزایە ناسەپێندرێت و جێبەجێ ناكرێت.\nسەبارەت بە یاسای لەسێدارەدان لە هەرێمی كوردستان، رێكخەری راسپاردە نێودەوڵەتییەكان رایگەیاند "هەرچەندە عێراق لە رێكەوتننامەكانی تایبەت بە نەهێشتنی سزای لەسێدارەدان ئەندام نییە، بەڵام سەرەڕای ئەمەش لە هەرێمی كوردستان جێبەجێكردنی ئەم سزایە زۆر بەرتەسك كراوەتەوە و رێژەی لەسێدارەدان بە رادەیەك كەمبووەتەوە كە دەتوانرێت كەیسەكان بژمێردرێت، ساڵی ٢٠٠٣ ماددەكانی تایبەت بە تاوانەكانی دژ بە ئەمنی ناوخۆیی و دەرەكی وڵات و جێبەجێكردنی سزای لەسێدارەدان لە یاساكانی ھەرێمی كوردستان لەكار خران بە یاسای ژمارە (٢١)ی ساڵی ٢٠٠٣ و یاسای ژمارە (٢٢)ی ساڵی ٢٠٠٣ و دواتر لە ساڵی ٢٠٠٦ بە یاسای ژمارە (٦)ی ساڵی ٢٠٠٦ دەروازەی دووەم لە یاسای (اصول المحاكمات الجزائیە) خراوەتەوە كار كە تایبەتە بە جێبەجێ كردنی سزای لەسێدارەدان".د. دیندار زێباری گوتیشی "لەبەرئەوەی لەسێدارەدان سزایەكی نامرۆڤانەیە و لەگەڵ بنەماكانی مافی مرۆڤ ناگونجێت، لە ماددە (٦) پەیمانی نێودەوڵەتی تایبەت بە مافی شارستانی و سیاسیدا ھاتووە: (دەبێت سزای لەسێدارەدان لە حاڵەتی زۆر تایبەتدا بسەپێنرێت)، بەو مەرجانەی پەیمانەكە فەرزی كردووە، عێراق لە ساڵی ١٩٧١ ئەو پەیمانەی واژوو و پەسەند كردووە، دواتر پرۆتۆكۆلێكی ئیختیاری دەرچوو تایبەت بە سزای لەسێدارەدان، بەڵام عێراق واژووی نەكردووە و پەسەندی نەكردووە، بەپێی ئەو پەیمانەش عێراق سەرپێچی یاسای نێودەوڵەتی نەكردووە".\nد. دیندار زێباری لەبارەی دوایین ژمارە و ئاماری ئەوكەسانەی كە بە حوكمی لە سێدارەدان سزادراون لە حكومەتی هەرێمی كوردستان گوتی: لە سەرۆكایەتی دادگای تێهەڵچوونەوەی ناوچەی هەولێر (17) كەس و لە سەرۆكایەتی دادگای تێهەڵچوونەوەی ناوچەی دهۆك (13) كەس و لە سەرۆكایەتی دادگای تێهەڵچوونەوەی ناوچەی سلێمانی (4) كەس بڕیاری لەسێدارەدانیان بۆ ساڵی 2017 بۆ دەرچووە بەبێ ئەوەی سزاكە ئەنجام بدرێت.\nهەروەها د. دیندار زێباری ئاماژەی كرد: لەكاتێكدا حكومەتی هەرێمی كوردستان یاسای لە سێدارەدانیش جێبەجێ بكات ئەوا سەرپێچی لە یاسای نێودەوڵەتی مرۆیی(القانون الدولی الانسانی) نەكردووە و پێشێلی ناكات، چونكە تا ئێستا عێراق پرۆتۆكۆلی ئیختیاری دووەمی تایبەت بە سزای لەسێدارەدانی ھاوپێچ بە پەیمانی نێودەوڵەتی تایبەت بە مافی شارستانی و سیاسی پەسەند نەكردووە، ھەر كاتێكیش عیراق ئەو پرۆتۆكۆلەی پەسند كرد ئەوسا ھەرێمی كوردستان ئەگەر سزای لەسێدارەدان جێبەجێ بكات ئەوا دەكەوێتە ژێر پرسیارەوە.\nلە بەشێكی دیكەی لێدوانەكەیدا زێباری گووتی" لە ساڵی ٢٠١٢ یاسای لێبووردنی گشتی دەرچووە، ئەو تاوانكارانەی سزای لەسێدارەدانیان بۆ دەرچووە سزاكەیان بۆ تا ھەتایی كەم كراوەتەوە، لە ساڵی٢٠١٤ لە ھەرێمی كوردستان ٢٥ حاڵەت ھەبووە كە سزای لەسێدارەدانیان بۆ دەرچووە لەسەر تاوانی جیاجیا لەوانە تاوانی (كوشتنی بە ئەنقەست بە ماددەی ٤٠٦ و بردنی مرۆڤ بە ماددەی ٤٢٢ و دەستدرێژی كردنە سەر مەحرەم (اغتصاب و اللواگە) بە ماددەی٣٩٣ ".\nد. دیندار زێباری رێكخەری راسپاردە نێودەوڵەتییەكان لە كۆتاییدا رایگەیاند: ئەو تاوانبارانەی كە سزای لەسێدارەدانیشیان بۆ دەرچووە بە شێوەیەكی خودكردار (تلقائیا) بڕیارەكانیان پێداچوونەوەی بۆ دەكرێت لە داواكاری گشتی و دادگای پێداچوونەوە، كە ھاوكات لەگەڵ بنەماكانی پەیمانی نێودەوڵەتی تایبەت بە مافی شارستانی و سیاسی یەكدەگرنەوە بە شێوەیەكی گشتی ھەرێمی كوردستان لە ھەوڵی بەردەوامدایە ئەو سزایە ھەڵبگیرێت".


لە بە هاناوەچوونی لێقەوماوانی بوومەلەرزەکەدا کەمتەرخەمی دەکرێت\n2017-11-13 | 12:20:30\nبەپێی ئەو گرتە ڤیدیۆ و وێنانەی کە بە بۆنەی کارەساتی بوومەلەرزەی پارێزگای کرماشان بڵاو کراونەتەوە، لایەنە پەیوەندیدارەکانی حکوومەتی ئێران لە بە هاناوەچوون و یارمەتیدانی خەڵکدا کەمتەرخەمن.\nلە گرتەیەکی ڤیدیۆییدا کە لەبارەی دۆخی داڕووخانی خانوو، بینا و شوقەکانی "میهر" بڵاو کراوەتەوە، خەڵک باسی ئەوە دەکەن کە لەباتی ئەوەی حکوومەتی ئێران هێز و تیمی تایبەت و پسپۆڕی فریاگوزاری بۆ یارمەتیی خەڵک ڕەوانە بکات، هێزەکانی "سوپا و ئەرتەشی"ی ئێران بە چەکەوە و بەبێ هیچ ئیمکانات و کەلەپەلێک هاتوون لە شوێنی ڕووداوەکان جێگیر کراون.\nباسیش لەوە دەکەن کە خەڵک بەبێ هیچ ئیمکاناتێک بە دەستی بەتاڵ سەرقاڵی دەرهێنانی تەرمی کەسوکاریانن لە ژێر دار و پەردوو.\nخەڵکی ئاوارە و لێقەوماو کە ماڵ و خانوویان داڕووخاوە، لەناو پارک و شوێنە گشتییەکان بەبێ هیچ پێداویستییەکەی خواردن، گەرمکەرەوە، خێوەت و بەتانییان پێ نییە و لایەنە پەیوەندیدارەکانی حکوومەت هەنگاوێکی کردەیی و جیدییان بۆ ڕزگارکردنی خەڵک و بە هاناوە چوونیان هەڵنەهێناوەتەوە.\nهەندێ سەرچاوە لە پارێزگای کرماشانەوە باس لە ناڕاستبوونی ئاماری کوژراو و قوربانیانی کارەساتەکە دەکەن کە حکوومەت لە ماڵپەڕ و ناوەندە میدیاییەکانەوە بڵاوی دەکاتەوە.\nهەرچەند حکوومەتی ئێران باسی گیان لەدەستدانی 350 کەس و زیاتر لە چوار هەزار و 50 بریندار دەکات، بەڵام هاووڵاتییەکی شاری قەسری شیرین کە نەیویست ناوی ئاشکرا بکرێت، بە (باسنیوز)ی ڕاگەیاند: "دکتۆرێکی ئاشنامان لە نەخۆشخانەی سەرپێڵ گوتوویە کە تەنیا بۆ خۆم هەتا کاتژمێر 10ی پێشنیوەڕۆی ئەمڕۆ دووشەممە مۆڵەتی ناشتنی 570 تەرمم نووسیوە".\nئەمە تەنیا لە شاری سەرپێڵ‌زەهاو ئەوەندە کەس بوونەتە قوربانی، بێگومان لە شارەکانی کرماشان، کرێند، شائاباد، سەلاسی باوەجانی، جوانڕۆ، داڵەهۆ و قەسری شیرین و هەروەها 576 گوندی دیکەش کە خەساری زۆری مادییان پێگەیشتووە، ڕێژەی قوربانییەکان زۆرترە و هەتا کۆتایی گەڕان و پشکنین بۆ گیان لەدەستداوەکان، بێگومان ڕێژەی قوربانیان زیاتر دەبێت.\nبەپێی ئامار و گرتەی ڤیدیۆیی میدیا فەرمییەکانی حکوومەتی ئێران، زیاترین زیان لەو شوێنانە بووە کە خەڵک لەناو بینا و شوقەکانی "نیشتەجێبوونی میهر" دانیشتوون و ئەمەش دەرخەری ئەو راستیەیە کە بەڕێوەبەرانی ئەو پرۆژەیە چەند لەڕووی ستانداردی جیهانی و پتەوەی بیناوە ئەو پرۆژانەیان دروست کردووە.


سەروەری گەل شەهید حوسەین شەریفی\nبناغەی دیواری خەباتێك كە بە مێشكی پژاو و خوێنی جوتیاران و زەحمەتكێشان خشتی بێژرابێ، هەتا ڕزگار بوونی یەكجارەكی ئەو چینە زەحمەت كێشەو ئەو نەتەوە زوڵم لێكراوە، قایم و لە ڕوخان نەهاتووە و خۆڕادەگرێ. ئەو دژمنەی كە چاوەڕوانی کۆتایی شۆڕش و بەو ئاواتەوەیە بە هیوای كڵاوی لارە و بە ناكامی دەمرێ. خەباتی ئەم قۆناغەی گەلی كورد شانازی بەوەیە كە كۆڕە جووتیارەكان كوڕە كرێكارەكان، كوڕە زەحمەتكێشەکان بە خوێنی خۆیان شۆڕەیان كێشاوە و ڕەنگیان ڕشتووە. شۆڕشی ئەمجارەی كوردستان پاڵپشتی پاكترین ڕۆڵەکانی لە پشتە. گیانی ئەو پاكانەی كە پاكانەیان بۆ كوردستان كرد كە فیداكارێكی ئەو نیشتمانەن و بەس. پاڵپشتی بزوتنەوەی كوردستان هەزاران گیانە و خوێنی هەزاران جوتیاری كوردی بۆڕژاوە. خوێنی شەهیدێكی وەك كاك حوسەین و هاوبیرانی بەشێکن لەم گیان و خوێنانەی فیدای نەتەوەکەیان بوون. شەهید حوسەین شەریفی كوڕی حاجی ساڵح خەڵكی وشترملی ناوچەی بانە، سەراپای وجوودی باوەڕ بە ڕزگاری و تێكۆشان بۆ رزگاری بوو. دەكرا بە شەهید حوسەین بگوترێ بیروباوەڕ، پاكی و ئازایەتی و خۆشەویستی بنەمای ژیانی ئەم مرۆڤە بوون. ساڵی ١٣٥٩ ئەو كاتەی ڕژێمی دژی گەلی خومەینی تا دەهات بەش لە دوای بەش كوردستانی ئازیزمانی داگیردەكرد، لە ڕۆژی ١٣٥٩/٨/٥ لە ناوچەی بانە هەڵکەوتوو لە دەشتی بۆیەن لە نزیك دێی چیچۆڕان، پێشمەرگەكانی كوردستان بە گژ ئەو لەشكرە داگیركەرەدا چوونەوە و زۆریان لێ كوشتن و برینداركردن. لە جەرگەی ئەو شەڕەدا پێشمەرگەیەك بریندار بوو کە ئەویش شەهید حوسەین بوو. شەهید حوسەین كە بەڕاستی ئینسانێكی مرۆڤ خۆشەویست بوو بە بێ ئەوەی گوێ بداتە ئەوەی كە شەڕو و ئاگر و ئاسن دەبارێ، چوو بۆ لای و دەستی دایە و خستیە سەرشانی و بەڵكو بتوانێ گیانێك لە مەرگ ڕزگار بكات. بەڵام بەداخەوە بە گوللـەی دوژمن پێكرا و شەهید بوو. گیانی بەرزی فڕی بۆ كۆڕی شەهیدانی سازمانی خەبات و تەرمی پیرۆزی هەر لە دێی وشترمل خرایە باوەشی دایكی نیشتمان. یادگارەكانی شەهید حوسەین یادی قارەمانێتی و ئازایەتی و لە خۆ بردووی، لە دوا بەجێمانی ٧ منداڵە. بەرز و بەڕێز بێ یادی شەهید حوسەین شەریفی و هەموو شەهیدانی ڕێگای كوردستان\nهەزاران سڵاو لە گیانی پاكی ئەو شەهیدە و سەرجەم شەهیدانی ڕێگای ڕزگاری كورد و كوردستان\nمەرگ و نەمان بۆ دوژمنانی كوردستان\nڕێکه‌وت: 2020-10-26 07:07:49


6/16/2019 2:14:51 PM\n7789 جار خوێندراوەتەوە\nتازەترین دەرکەوتنی اخی حەدیدی لە میدیاکان، لێدوانی بوو کە رازی نین جارێکی تر پێشمەرگە بۆ کەرکووک بگەرێتەوە، دەزانم گەرانەوە و دەرکردنی نە بەدەستی ئەوی ئارەبە نە بەدەستی منی کوردە، هەر دوولامان مقاشی دەستی ئەو دەوڵەتانین کە بۆ بەرژەوەندییەکانیان هەڵماندەسورێنن، نموونە بۆ ئەمە زۆرە، ئەوەش جێی رەخنەم نییە، و بگرە دەبێ ئارەبێک هەروا بیر بکاتەوە و مافی خۆشیەتی وەلێ رەخنە لە خۆمانە ئا ئا لەخۆمانە.\nلە مەراسیمی دەستبەکاربوونی سەرۆکی هەرێم اخی ئیسماعیل وەک کەرکووکیەک مێوانی مووفەزڵ بوو، زۆر کەرکوکیش لەسەر پارتەکەی سەرۆک ئاوارە بوون، نەک بۆ ئەو مەراسیمە دەعوات نەکران، کە ئەوە گرنگیش نیە بەڵکوو بۆ دوو ساڵ دەچێ ئەم سەرکردانە کە ئیسمایل و ئەرشەدەکان دەعوات دەکەن رێک مامەلەی کوێلە بوون لەگەڵ ئەو جوامێرانە دەکەن کە تەنیا گوناه و تاوانیان ئەوە بوو پارتی بوون و لەسەر پارتی تێهەڵدران و ئاوارە بوون.\nئینجا هەر ئەوەش نا ئەو اخی ئیسماعیلە کە چەند جارێک لە دیداری تەلەفزێۆنی باشم تەزاندوە و چاکم بەزاندوو ماڵی لەو هەولێرەیە لە ژێر پاسەوانی پێشمەرگە و ئاسایش، شەوانیش لە چایخانە راقیەکانی هەولێر ئەوەی خەڵک پێی ئێژن رێستۆرانت و کافی رۆژ ئەکاتەوە، دووریش نیە ئەم سەرنج و رەخنەیەم لەو اخیە نیگەرانی بکات و بە پێشمەرگە هەولێرم پێ چۆڵبکات، بۆیە تکایە ئەم نوسینە با تەنیا بەینی خۆمان بێ، چونکە شوێنێک نیە تازە بتوانم روویی تێ‌بکەم.\nهەر ئەوەش نیە بەڵکوو ئەوانی تریش هەروان خۆ لە رووداوەکانی خورماتوو قەرداشی ئازیزیان نیاز معمار ئۆغلۆ ماڵی کوردی داگیر و وێران دەکرد، کوردی دەکوشت لەم هەولێرە پاسەوانی لە ماڵەکەی دەکرا، بەس تێنەگەیشتم چۆن لە بیرکراوە بۆ ئەو مەراسیمە بانگهێشت بکرێت، بەینی خۆشمان بێ لە تیڤیەوە چاوم بە دوایی اخی پلایس و ئەوانی هاوشێوەی گێرا چونکە هەم چاوم کز و هۆڵەکە سیخناخ لە خەڵک بوو نەمدی جا نازانم ئەو هاتبوو یا نا.\nئیتر ئەوهایە پیاو لە ترسی دڵی زۆر ناسکی اخ و قەرداشەکان ناوێرێ هەندێ جار رازی دڵی بە با بکات، نەکا سکاڵامان لێ بکەن چونکە دەرگەی سەرکردەکانمان بۆ ئەوان لەسەر گازەری پشتە.


ئەگەرچی لە دوایین کۆبوونەوەی پەرلەمانی تورکیا کە تایبەت بوو بە بریاری ئۆپراسیۆنی دەروەی سنوور، دەنگی دژ سەبارەت بەو بریارە زۆر بوو، بە تایبەت کە بۆیەکەمین جارە پارتێکی تورکی کە دووەمین هێزی نێو پەرلەمانی تورکیایە (CHP) بە نا دەنگی بۆ ئەو بڕیارە دەدات، بەڵام هەموو ئاماژەکان بۆ ئەوە دەچن کە تورکیا هەڕەشە و گەفەکانی بۆ داگیرکردنی زیاتری رۆژئاوایی کوردستان بکاتە کردار.\nپێش دیداری دوو قۆڵێ بایدن- ئەردۆغان کە لە پەراوێزی دیداری G20 لە کۆتا رۆژی مانگی ئۆکتۆبەری ٢٠٢١لە رۆما ئەنجامدرا، تورکیا سەرجەم ئامادەکاریەکانی لە بواری سەربازی و لۆجستی بۆ هێرشکردنە سەر رۆژئاوا تەواو کردبوو. لە ناردنی هێزی سەربازی زیاتر بۆ ئەوناوچانەی کە پێشتر تورکیا لە رۆژئاوا داگیری کردبوون، لە نموونەی عەفرین و سەرێ کانیێ و گرێ سپی، هەروەها ئامادەکردنی هێزە وابەستەکانی خۆی لە نموونەی سوپای سوریای نیشتمانی و کەتیبەکانی دیکە کە بە هێزی بەکرێگیراوی تورکیا دەناسرێن.\nشایانی ئاماژە بۆ کردنە ئەگەر تورکیا ئەو پلانەی بۆ بچێتە سەر، ئەوا ناوچەیەکی گرنگ لە رۆژئاوای کوردستان و رۆژهەڵاتی فوڕات دەکاتە ئامانجی داگیرکاری خۆی، کە هەریەک لەو ناوچانە دەگرێتەوە ( تل رەفعەت ، عەین عیسا، تل تەمەر، هەروەها منبج)، وە دوای ئۆپراسیۆنی داگیکردنی عەفرین کە لە ساڵی ٢٠١٨ و ئۆپڕاسیۆنی داگیرکردنی سەرێ کانیێ و گرێ سپی کە لە ساڵی ٢٠١٩ ئەنجامدراون، ئەوە سێیەمین ئۆپراسیۆنی فراوانی سوپای تورکیا دەبێت.\nبەرەبەیانی رۆژی دووشەمە ١نۆڤێمبەر رەجەب تەیب ئەردۆغان بە پەلە کۆتایی بە گەشتەکەی بۆ ئەوروپا هێنا و گەیشتەوە تورکیا.\nئەگەرچی باس لەوە دەکرێت کە جۆ بایدن هۆشیاری داوەتە ئەردۆغان لەوەی کارێک نەکات لەوە زیاتر پەیوەندیەکانیان تێک بچێت، بەڵام ئەزموونی رابردوو لە بێ هەڵوێستی و تەنانەت چاوپۆشی هەریەک لە رووسیا و ئەمەریکا لەو دوو ئۆپڕاسیۆنەی ئاماژەمان پێدان ئەوەمان پێدەڵێن کە رۆژئاوایی کوردستان جارێکی دیکە لەبەرەم هەڕەشەی داگیرکاری تازە دایە.


ئه‌نجامی یاریه‌كانی خولی زیندووكردنه‌وه‌ی یاری باله له شاری سلێمانی\nله نێو هۆڵی یه‌كه‌ی چالاكی وه‌رزشی په‌روه‌رده‌ی ڕۆژئاوا دووه‌م ڕۆژی یاریه‌كانی هه‌فته‌ی یه‌كه‌می خولی زیندووكدرنه‌وه‌ی یاری باله له شاری سلێمانی به‌ڕێوه چوو ، تێیدوا له‌و ڕۆژه دوو یاری به‌ڕێوه چوو .\nكاتژمێر 1:00 تیپی باله سیروانی شاره‌زوور و شێره‌بانی قه‌ره‌داخ به‌یه‌ك گه‌یشتن و تێیداو دوایی یاریه‌كی به‌هێز سه‌رئه‌نجام سیروانی شاره‌زوور به ئه‌نجامی 3-0 گێم توانی بردنه‌وه به‌ده‌ست بهێنێت .\nئه‌مه‌و له دووه‌م یاری ئه‌و ڕۆژه‌دا و كاتژمێر 3:00 هه‌ردوو تیپی باله‌ی ڕزگاری خانه‌قین و سه‌ید سادق ڕوبه‌ڕوی یه‌ك بوونه‌وه و ئه‌و یاریه‌ش له به‌رژه‌وه‌ندی ڕزگاری خانه‌قین به ئه‌نجامی 3 گێمی یه‌كلایه‌نه به كۆتاهات .\nبڕیاره پاش نیوه‌ڕۆی ڕۆژی شه‌ممه سێهه‌م ڕۆژی یاریه‌كانی خوله‌كه له هه‌ه‌فته‌ی یه‌كه‌م ئه‌نجام بدرێت و تێیداو ئه‌ستێلی قه‌ره‌داخ و قه‌ره‌داخ به‌یه‌ك ده‌گه‌ن و هه‌روه‌ك هاوڕێیان و به‌له‌ك جاڕیش ڕوبه‌ڕوی یه‌ك ده‌بنه‌وه .


بارزانی هاوکارییەکی بەپەلەی یەک ملیاری دەداتە دهۆک - پرس میدیا\nHome سڵایدشۆو کوردستان هەواڵ بارزانی هاوکارییەکی بەپەلەی یەک ملیاری دەداتە دهۆک\nبارزانی هاوکارییەکی بەپەلەی یەک ملیاری دەداتە دهۆک\nپرس میدیا 3/19/2020 07:11:00 م سڵایدشۆو, کوردستان, هەواڵ,\nبارزانی هاوكارییەكی یەك ملیار دیناری بەپەلە دەداتە ئیدارەی پارێزگای دهۆک، وەک هاوکاریی بۆ ئەوانەی کە بەهۆی باران و لافاوەوە زیانیان لێکەوتووە.\nسەرۆكایەتی هەرێمی كوردستان لە راگەیەنراوێكیدا بڵاویكردەوە، تیایدا هاتووە: پاشنیوەڕۆژی ئەمڕۆ پێنجشەممە 19/3/2020 لە پەیوەندییەكی تەلەفۆنیدا لەگەڵ فەرهاد ئەترووشی، پارێزگاری دهۆك، نێچیرڤان بارزانی، وێڕای سەرەخۆشی و هاوخەمی بۆ خێزان و كەسوكاری ئەو دوو قوربانییەی لە ئەنجامی لافاوەكانی سنووری پارێزگاكە لە سێمێل و زاخۆ گیانیان لە دەستدا، بە وردی بەدواداچوون بۆ دۆخی لێقەوماوان و بەهاناوەچوون و چۆنیەتیی هاوكاریكردن و یارمەتیدانی لێقەوماوان و زیانمەندان دەكات.\nجەختیشکراوەتەوە، سەرۆكی هەرێمی كوردستان، پشتگیری بۆ كاری دامودەزگا پەیوەندارەكان بۆ بەهاناوەچوونی لێقەوماوان دووپاتكردۆتەوە، بڕیاریدا وەك هاوكارییەكی بەپەلەی بەهاناوەچوون، بڕی (یەك ملیار دینار) لە سەرۆكایەتیی هەرێمی كوردستانەوە، پێشكەش بە ئیدارەی پارێزگای دهۆك بكرێت.\nBy پرس میدیا at 3/19/2020 07:11:00 م